Avis juridique important

|

31981D0342

81/342/ΕΟΚ: Απόφαση τής Επιτροπής τής 5ης Μαΐου 1981 περί τροποποιήσεως τής αποφάσεως 73/351/ΕΟΚ «περί τής συστάσεως Συμβουλευτικής Επιτροπής Τελωνειακών Θεμάτων»

Επίσημη Εφημερίδα αριθ. L 133 της 20/05/1981 σ. 0031 - 0031 Ισπανική ειδική έκδοση: Κεφάλαιο 02 τόμος 8 σ. 0249  Πορτογαλική ειδική έκδοση : Κεφάλαιο 02 τόμος 8 σ. 0249

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Μαΐου 1981  περί τροποποιήσεως της αποφάσεως 73/351/ΕΟΚ «περί της συστάσεως Συμβουλευτικής Επιτροπής Τελωνειακών Θεμάτων»  (81/342/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι, εν όψει της συγκεντρώσεως των απόψεων των επαγγελματικών κύκλων και των καταναλωτών επί των προβλημάτων που τίθενται από τη λειτουργία της Τελωνειακής Ενώσεως, η Επιτροπή συνέστησε με την απόφαση 73/351/ΕΟΚ (1), όπως τροποποιήθηκε τελευταία από την απόφαση 78/883/ΕΟΚ (2), Συμβουλευτική Επιτροπή Τελωνειακών Θεμάτων,  ότι, εκ πείρας, προκύπτει ότι ο αριθμός των εκπροσώπων των εμπορικών και βιομηχανικών επιμελητηρίων είναι ανεπαρκής ώστε να εξασφαλίζεται, με τις καλύτερες συνθήκες, η συμμετοχή αυτής της σημαντικής κατηγορίας στις εργασίες της Επιτροπής· ότι πρέπει, συνήθως, να χορηγηθεί μία επί πλέον έδρα στην κατηγορία αυτή,  ΑΠΟΦΑΣΙΖΕΙ:  Άρθρο 1  Το άρθρο 3 της αποφάσεως 73/351/ΕΟΚ αντικαθίσταται από το ακόλουθο κείμενο:  «Άρθρο 3  1. Η Επιτροπή περιλαμβάνει 37 μέλη.  Αποτελείται από εκπροσώπους των ακολούθων οικονομικών κατηγοριών: των βιομηχάνων, των βιοτεχνών, των γεωργών, των εμπόρων, των μεταφορέων, των τραπεζικών ιδρυμάτων, των ασφαλιστικών οργανισμών, των εκτελωνιστών (περιλαμβανομένων και των αποστολέων παραγγελιοδόχων μεταφοράς), των οργανισμών τουρισμού, των εργατών, των καταναλωτών και των άλλων κύκλων που ενδαφέρονται για τελωνειακά θέματα.  2. Οι έδρες κατανέμονται ως ακολούθως:  - τέσσερις στους εκπροσώπους της βιομηχανίας,  - μία στους εκπροσώπους της βιοτεχνίας,  - τρείς στους εκπροσώπους της γεωργίας (εκ των οποίων μία στους εκπροσώπους των γεωργικών συνεταιρισμών),  - τέσσερις στους εκπροσώπους των εμπορικών οργανισμών,  - τέσσερις στους εκπροσώπους των εμπορικών και βιομηχανικών επιμελητηρίων,  - μία στους εκπροσώπους των σιδηροδρομικών μεταφορών,  - μία στους εκπροσώπους των οδικών μεταφορών,  - μία στους εκπροσώπους των θαλασσίων μεταφορών,  - μία στους εκπροσώπους των δια ποταμών μεταφορών,  - μία στους εκπροσώπους των αεροπορικών μεταφορών,  - μία στους εκπροσώπους των τραπεζικών ιδρυμάτων,  - μία στους εκπροσώπους των ασφαλιστικών οργανισμών,  - τρείς στους εκπροσώπους των εκτελωνιστών (περιλαμβανομένων και των αποστολέων παραγγελιοδόχων μεταφορών),  - δύο στους εκπροσώπους των οργανισμών τουρισμού,  - τέσσερις στους εκπροσώπους των εργατών,  - τρείς στους εκπροσώπους των καταναλωτών (εκ των οποίων μία στους εκπροσώπους των συνεταιρισμών καταναλωτών),  - δύο στους εκπροσώπους των άλλων κύκλων που ενδιαφέρονται για τελωνειακά θέματα.»  Άρθρο 2  Η παρούσα απόφαση αρχίζει να ισχύει στις 5 Μαΐου 1981.  Έγινε στις Βρυξέλλες, στις 5 Μαΐου 1981.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 321 της 22. 11. 1973, σ. 37.  (2) ΕΕ αριθ. L 299 της 26. 10. 1978, σ. 39.


title: Απόφαση (ΕΕ) 2015/709 του Συμβουλίου, της 21ης Απριλίου 2015, σχετικά με τη θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης ΕΕ-Τουρκίας όσον αφορά την αντικατάσταση του πρωτοκόλλου 3 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων, για τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας, με νέο πρωτόκολλο, το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής

text:
                  1.5.2015

                  EL

                  Επίσημη Εφημερίδα της Ευρωπαϊκής Ένωσης

                  L 113/48

            ΑΠΌΦΑΣΗ (ΕΕ) 2015/709 ΤΟΥ ΣΥΜΒΟΥΛΊΟΥ
      της 21ης Απριλίου 2015
      σχετικά με τη θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης ΕΕ-Τουρκίας όσον αφορά την αντικατάσταση του πρωτοκόλλου 3 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων, για τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας, με νέο πρωτόκολλο, το οποίο, όσον αφορά τους κανόνες καταγωγής, παραπέμπει στην περιφερειακή σύμβαση για πανευρωμεσογειακούς προτιμησιακούς κανόνες καταγωγής
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:

                  (1)

                  Το πρωτόκολλο 3 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων (1) αφορά τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας («πρωτόκολλο 3»).

                  (2)

                  Η περιφερειακή σύμβαση για πανευρωμεσογειακούς προτιμησιακούς κανόνες καταγωγής (2) («σύμβαση») θεσπίζει διατάξεις σχετικά με την καταγωγή προϊόντων που αποτελούν αντικείμενο εμπορίου στο πλαίσιο συναφών συμφωνιών που έχουν συναφθεί μεταξύ των συμβαλλόμενων μερών.

                  (3)

                  Η Ένωση και η Τουρκία υπέγραψαν τη σύμβαση στις 15 Ιουνίου 2011 και στις 4 Νοεμβρίου 2011, αντίστοιχα.

                  (4)

                  Η Ένωση και η Τουρκία κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και στις 4 Δεκεμβρίου 2013, αντίστοιχα. Ως εκ τούτου, κατ' εφαρμογή του άρθρου 10 παράγραφος 3 της σύμβασης, η σύμβαση τέθηκε σε ισχύ για την Ένωση και για την Τουρκία την 1η Μαΐου 2012 και την 1η Φεβρουαρίου 2014, αντίστοιχα.

                  (5)

                  Το άρθρο 6 της σύμβασης προβλέπει ότι κάθε συμβαλλόμενο μέρος πρέπει να λαμβάνει τα απαιτούμενα μέτρα για να εξασφαλίσει την αποτελεσματική εφαρμογή της σύμβασης. Προς τούτο, το Συμβούλιο Σύνδεσης ΕΕ-Τουρκίας θα πρέπει να εκδώσει απόφαση που να αντικαθιστά το πρωτόκολλο 3 με νέο πρωτόκολλο το οποίο, όσον αφορά τους κανόνες καταγωγής, να παραπέμπει στη σύμβαση.

                  (6)

                  Η θέση της Ένωσης στο πλαίσιο του Συμβουλίου Σύνδεσης θα πρέπει συνεπώς να βασιστεί στο επισυναπτόμενο σχέδιο απόφασης,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Η θέση που πρέπει να υιοθετηθεί εξ ονόματος της Ευρωπαϊκής Ένωσης στο πλαίσιο του Συμβουλίου Σύνδεσης ΕΕ-Τουρκίας όσον αφορά την αντικατάσταση του πρωτοκόλλου 3 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων, για τον ορισμό της έννοιας «καταγόμενα προϊόντα» ή «προϊόντα καταγωγής»και για τις μεθόδους διοικητικής συνεργασίας, με νέο πρωτόκολλο το οποίο, όσον αφορά τους κανόνες καταγωγής, παραπέμπει στη περιφερειακή σύμβαση για πανευρωμεσογειακούς προτιμησιακούς κανόνες καταγωγής, βασίζεται στο σχέδιο απόφασης του Συμβουλίου Σύνδεσης EE-Τουρκίας το οποίο επισυνάπτεται στην παρούσα απόφαση.
      Οι εκπρόσωποι της Ένωσης στο Συμβούλιο Σύνδεσης ΕΕ-Τουρκίας μπορούν να συμφωνήσουν σε ήσσονος σημασίας αλλαγές στο σχέδιο απόφασης του Συμβουλίου Σύνδεσης ΕΕ-Τουρκίας χωρίς περαιτέρω απόφαση του Συμβουλίου.
      Άρθρο 2
      Η απόφαση του Συμβουλίου Σύνδεσης ΕΕ-Τουρκίας δημοσιεύεται στην Επίσημη Εφημερίδα της Ευρωπαϊκής Ένωσης.
      Άρθρο 3
      Η παρούσα απόφαση αρχίζει να ισχύει την ημερομηνία της έκδοσής της.

         Λουξεμβούργο, 21 Απριλίου 2015.

               Για το Συμβούλιο

               Ο Πρόεδρος

            E. RINKĒVIČS

         (1)  ΕΕ L 86 της 20.3.1998, σ. 1.

         (2)  ΕΕ L 54 της 26.2.2013, σ. 4.

         ΣΧΕΔΙΟ
         ΑΠΟΦΑΣΗ (ΕΕ) 2015/… ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ–ΤΟΥΡΚΙΑΣ
         της …
         για την αντικατάσταση του πρωτοκόλλου 3 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων, για τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ–ΤΟΥΡΚΙΑΣ,
         Έχοντας υπόψη την απόφαση αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων (1) και ιδίως το άρθρο 4,
         Έχοντας υπόψη το πρωτόκολλο 3 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων, για τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας,
         Εκτιμώντας τα ακόλουθα:

                     (1)

                     Το άρθρο 4 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων παραπέμπει στο πρωτόκολλο 3 της εν λόγω απόφασης («πρωτόκολλο 3»), το οποίο καθορίζει τους κανόνες καταγωγής και προβλέπει τη σώρευση της καταγωγής μεταξύ της Ένωσης, της Τουρκίας και άλλων συμβαλλόμενων μερών της περιφερειακής σύμβασης για πανευρωμεσογειακούς προτιμησιακούς κανόνες καταγωγής (2) («σύμβαση»).

                     (2)

                     Το άρθρο 39 του πρωτοκόλλου 3 προβλέπει ότι το Συμβούλιο Σύνδεσης μπορεί να λαμβάνει αποφάσεις για την τροποποίηση των διατάξεων του εν λόγω πρωτοκόλλου.

                     (3)

                     Η σύμβαση αποσκοπεί να αντικαταστήσει με ενιαία νομική πράξη τα ισχύοντα πρωτόκολλα για τους κανόνες καταγωγής μεταξύ των χωρών της πανευρωμεσογειακής ζώνης.

                     (4)

                     Η Ένωση και η Τουρκία υπέγραψαν τη σύμβαση στις 15 Ιουνίου 2011 και στις 4 Νοεμβρίου 2011, αντίστοιχα.

                     (5)

                     Η Ένωση και η Τουρκία κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και στις 4 Δεκεμβρίου 2013, αντίστοιχα. Ως εκ τούτου, κατ' εφαρμογή του άρθρου 10 παράγραφος 3 της σύμβασης, η σύμβαση τέθηκε σε ισχύ για την Ένωση και για την Τουρκία την 1η Μαΐου 2012 και την 1η Φεβρουαρίου 2014, αντίστοιχα.

                     (6)

                     Η σύμβαση έχει συμπεριλάβει στην πανευρωμεσογειακή ζώνη σώρευσης της καταγωγής τους συμμετέχοντες στη διαδικασία σταθεροποίησης και σύνδεσης.

                     (7)

                     Το πρωτόκολλο 3 θα πρέπει, επομένως, να αντικατασταθεί από νέο πρωτόκολλο που θα παραπέμπει στη σύμβαση,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         Το πρωτόκολλο 3 της απόφασης αριθ. 1/98 του Συμβουλίου Σύνδεσης ΕΚ-Τουρκίας περί του καθεστώτος εμπορίας γεωργικών προϊόντων, για τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας αντικαθίσταται από το κείμενο που παρατίθεται στο παράρτημα της παρούσας απόφασης.
         Άρθρο 2
         Η παρούσα απόφαση αρχίζει να ισχύει την ημερομηνία έκδοσής της.
         Εφαρμόζεται από την … (*).

            Έγινε στ …,

                  Για το Συμβούλιο Σύνδεσης ΕΕ — Τουρκίας

                  Ο Πρόεδρος

            (1)  ΕΕ L 86 της 20.3.1998, σ. 1.

            (2)  ΕΕ L 54 της 26.2.2013, σ. 4.

            (*)  Η ημερομηνία εφαρμογής θα καθοριστεί από το Συμβούλιο Σύνδεσης.

            ΠΑΡΑΡΤΗΜΑ

                  «Πρωτόκολλο 3
                  για τον ορισμό της έννοιας “καταγόμενα προϊόντα” ή “προϊόντα καταγωγής” και για τις μεθόδους διοικητικής συνεργασίας
                  Άρθρο 1
                  Ισχύοντες κανόνες καταγωγής
                  1.   Για την εφαρμογή της παρούσας απόφασης, εφαρμόζονται το προσάρτημα I και οι σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής (1) (“σύμβαση”).
                  2.   Όλες οι παραπομπές στη “συναφή συμφωνία” στο προσάρτημα I και στις σχετικές διατάξεις του προσαρτήματος II της σύμβασης νοούνται ως παραπομπές στην παρούσα απόφαση.
                  Άρθρο 2
                  Διευθέτηση διαφορών
                  1.   Όταν ανακύπτουν διαφορές σε σχέση με τις διαδικασίες ελέγχου του άρθρου 32 του προσαρτήματος I της σύμβασης οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργεια του εν λόγω ελέγχου, υποβάλλονται στο Συμβούλιο Σύνδεσης.
                  2.   Σε όλες τις περιπτώσεις, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
                  Άρθρο 3
                  Τροποποιήσεις του πρωτοκόλλου
                  Το Συμβούλιο Σύνδεσης μπορεί να αποφασίσει να τροποποιήσει το παρόνς πρωτόκολλο.
                  Άρθρο 4
                  Αποχώρηση από τη σύμβαση
                  1.   Εάν είτε η Ευρωπαϊκή Ένωση είτε η Τουρκία γνωστοποιήσει γραπτώς στον θεματοφύλακα της σύμβασης την πρόθεσή της να αποχωρήσει από τη σύμβαση σύμφωνα με το άρθρο 9 της σύμβασης, η Ευρωπαϊκή Ένωση και η Τουρκία αρχίζουν αμέσως διαπραγματεύσεις όσον αφορά τους κανόνες καταγωγής για την εφαρμογή της παρούσας απόφασης.
                  2.   Μέχρι την έναρξη ισχύος των εν λόγω κανόνων καταγωγής που αποτέλεσαν πρόσφατα αντικείμενο διαπραγμάτευσης, οι κανόνες καταγωγής που περιλαμβάνονται στο προσάρτημα I και, κατά περίπτωση, οι σχετικές διατάξεις του προσαρτήματος II της σύμβασης, που εφαρμόζονταν τη στιγμή της αποχώρησης, εξακολουθούν να εφαρμόζονται στην παρούσα απόφαση. Ωστόσο, από τη στιγμή της αποχώρησης, οι κανόνες καταγωγής που περιλαμβάνονται στο προσάρτημα I και, κατά περίπτωση, οι σχετικές διατάξεις του προσαρτήματος II της σύμβασης ερμηνεύονται κατά τρόπο που επιτρέπει τη διμερή σώρευση μόνο μεταξύ της Ευρωπαϊκής Ένωσης και της Τουρκίας.
                  Άρθρο 5
                  Μεταβατικές διατάξεις — σώρευση
                  Με την επιφύλαξη του άρθρου 16 παράγραφος 5 και του άρθρου 21 παράγραφος 3 του προσαρτήματος I της σύμβασης, όταν η σώρευση αφορά μόνο τα κράτη της ΕΖΕΣ, τις Φερόες Νήσους, την Ευρωπαϊκή Ένωση, την Τουρκία και τους συμμετέχοντες στη διαδικασία σταθεροποίησης και σύνδεσης, η απόδειξη της καταγωγής μπορεί να είναι ένα πιστοποιητικό κυκλοφορίας εμπορευμάτων EUR.1 ή μια δήλωση καταγωγής.»

               (1)  ΕΕ L 54 της 26.2.2013, σ. 4.


Avis juridique important

|

31969D0013

69/13/Ευρατόμ, ΕΚΑΧ, ΕΟΚ: Απόφαση της 16ης Ιανουαρίου 1969 περί εγκαταστάσεως Υπηρεσίας Επισήμων Εκδόσεων των Ευρωπαϊκών Κοινοτήτων

Επίσημη Εφημερίδα αριθ. L 013 της 18/01/1969 σ. 0019 - 0022 Φινλανδική ειδική έκδοση: Κεφάλαιο 1 τόμος 1 σ. 0048  Σουηδική ειδική έκδοση: Κεφάλαιο 1 τόμος 1 σ. 0048  Ελληνική ειδική έκδοση: Κεφάλαιο 01 τόμος 1 σ. 0120  Ισπανική ειδική έκδοση: Κεφάλαιο 01 τόμος 1 σ. 0141  Πορτογαλική ειδική έκδοση : Κεφάλαιο 01 τόμος 1 σ. 0141

ΑΠΟΦΑΣΗ της 16ης Ιανουαρίου 1969 περί εγκαταστάσεως Υπηρεσίας Επισήμων Εκδόσεων των Ευρωπαϊκών ΚοινοτήτωνΗ ΣΥΝΕΛΕΥΣΗ,  ΤΟ ΣΥΜΒΟΥΛΙΟ,  Η ΕΠΙΤΡΟΠΗ,  ΤΟ ΔΙΚΑΣΤΗΡΙΟ,  Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ,  Έχοντας υπόψη:  τη συνθήκη περί ιδρύσεως Ευρωπαϊκής Κοινότητος Άνθρακος και Χάλυβος,  τη συνθήκη περί ιδρύσεως της Ευρωπαϊκής Οικονομικής Κοινότητος,  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας,  την απόφαση των αντιπροσώπων των κυβερνήσεων των Κρατών μελών περί προσωρινής εγκαταστάσεως ορισμένων οργάνων και ορισμένων υπηρεσιών των Κοινοτήτων, της 8ης Απριλίου 1965,  Εκτιμώντας:  ότι πρέπει να τεθεί σε εφαρμογή το άρθρο 8 της αποφάσεως των αντιπροσώπων των κυβερνήσεων των Κρατών μελών της 8ης Απριλίου 1965, που προβλέπει την εγκατάσταση της Υπηρεσίας των Επισήμων Εκδόσεων στο οποίο υπάγονται Υπηρεσία πωλήσεων και Υπηρεσία  μεσοπροθέσμων και μακροπροθέσμων μεταφράσεων και να καθορισθούν οι κανόνες λειτουργίας της- ότι η λειτουργία της Υπηρεσίας Επισήμων Εκδόσεων πρέπει να καταστήσει δυνατή τη συμμετοχή όλων των οργάνων στη διαχείρισή της και, σε κάθε ένα, την χρησιμοποίηση των υπηρεσιών που παρέχει,  ΑΠΟΦΑΣΙΣΑΝ:   Άρθρο 1  Η Υπηρεσία Επισήμων Εκδόσεων των Ευρωπαϊκών Κοινοτήτων, έχει ως αντικείμενο να εξασφαλίσει, υπό τους καλύτερους δυνατούς τεχνικούς όρους, και υπ'ευθύνη των οργάνων των Ευρωπαϊκών Κοινοτήτων, την έκδοση, την εκτύπωση και τη διάθεση των  δημοσιεύσεών τους, και των δημοσιεύσεων της υπηρεσίας τους.   Άρθρο 2  1. Προς το σκοπό αυτό η Υπηρεσία είναι επιφορτισμένη με:  - την εκτύπωση, από την ίδια ή από άλλες επιχειρήσεις της Επίσημης Εφημερίδας των Ευρωπαϊκών Κοινοτήτων,  - την εκτύπωση, από την ίδια ή από άλλες επιχειρήσεις, των άλλων δημοσιεύσεων των οργάνων των Ευρωπαϊκών Κοινοτήτων ή των υπηρεσιών τους, εκτός των δημοσιεύσεων που αναφέρονται στις παραγράφους 2 και 3 και στο άρθρο 3 παράγραφος 4,  - την διαχείριση της Υπηρεσίας πωλήσεων.  2. Η εκτύπωση και η διάθεση των εκδόσεων των γραφείων της γενικής διευθύνσεως τύπου και πληροφοριών της Επιτροπής, που είναι εγκατεστημένα εκτός των προσωρινών τόπων εργασίας των Κοινοτήτων είναι δυνατόν να πραγματοποιούνται χωρίς την παρέμβαση της  Υπηρεσίας.  3. Επίσης, είναι δυνατόν να εκτυπώνονται σε εσωτερικά εργαστήρια αναπαραγωγής των οργάνων και να διανέμονται οι δημοσιεύσεις εσωτερικού χαρακτήρος κάθε οργάνου καθώς και οι δημοσιεύσεις περιορισμένης κυκλοφορίας των οποίων οι παραλήπτες προσδιορίζονται  εκ των προτέρων. Η επιτροπή διευθύνσεως εξουσιοδοτείται να καθορίσει την έννοια της περιορισμένης κυκλοφορίας και να την προσαρμόσει, ενδεχομένως, στις ανάγκες των υπηρεσιών.  4. Η Υπηρεσία πωλήσεων είναι επιφορτισμένη στα πλαίσια της Υπηρεσίας Εκδόσεων με την διάθεση και την πώληση:  - της Επίσημης Εφημερίδας των Κοινοτήτων,  - των λοιπών δημοσιεύσεων των οργάνων των Ευρωπαϊκών Κοινοτήτων και των υπηρεσιών τους.  5. Για την εκπλήρωση των καθηκόντων της, η Υπηρεσία προβαίνει κυρίως:  - στη συγκέντρωση των εγγράφων προς έκδοση,  - στην προετοιμασία του χειρογράφου,  - στη σύναψη συμβάσεων με τους τυπογράφους,  - στην εκτύπωση εργασιών επείγοντος χαρακτήρος ή περιορισμένης κυκλοφορίας,  - στην επίβλεψη της εκτελέσεως των εργασιών,  - στη διαχείριση της Υπηρεσίας πωλήσεων,  - στη πραγματοποίηση, υλικώς, της διαθέσεως.  Επί πλέον, η Υπηρεσία παρέχει στα όργανα όλα τα χρήσιμα στοιχεία σχετικά με το κόστος και την έκταση των εν δυνάμει αγορών σε κάθε μία από τις γλώσσες της Κοινότητος.  6. Η απόφαση για την πραγματοποίηση δημοσιεύσεως αποτελεί αποκλειστική αρμοδιότητα κάθε οργάνου.   Άρθρο 3  1. Συνιστάται Επιτροπή διευθύνσεως της Υπηρεσίας- στα πλαίσια της Επιτροπής αυτής κάθε όργανο διαθέτει μία ψήφο.  2. Η Επιτροπή διευθύνσεως δύναται να αφιερώνει ορισμένες συνεδριάσεις της στην εξέταση θεμάτων σχετικών με την Επίσημη Εφημερίδα των Κοινοτήτων ή την Υπηρεσία πωλήσεων.  3. Οι αποφάσεις της Επιτροπής διευθύνσεως πλην αντιθέτου διατάξεως, λαμβάνονται με απλή πλειοψηφία. Εν τούτοις, με την επιφύλαξη των διατάξεων του άρθρου 2 παράγραφος 6, όταν η Επιτροπή διευθύνσεως καλείται να λάβει απόφαση σχετικά με τη δημοσίευση  κειμένου ενός οργάνου στην πλειοψηφία αυτή οφείλει να περιλαμβάνεται και η ψήφος του ενδιαφερομένου οργάνου.  4. Με αίτηση ενός οργάνου, η Επιτροπή διευθύνσεως δύναται να επιτρέψει την εκτύπωση δημοσιευμάτων χωρίς την παρέμβαση της Υπηρεσίας όταν η παρέμβαση αυτή επιφέρει αισθητή αύξηση των δαπανών ή όταν, για τεχνικούς λόγους, η Υπηρεσία δεν είναι σε θέση να  ανταποκριθεί στον επείγοντα χαρακτήρα της εκτυπώσεως και της διαθέσεως ενός δημοσιεύματος εντός βραχείας προθεσμίας.   Άρθρο 4  1. Η Επιτροπή διευθύνσεως ασκεί, προς το κοινό των οργάνων, τα ακόλουθα καθήκοντα:  - καθορίζει, ομόφωνα, τους κανόνες λειτουργίας της Υπηρεσίας,  - καθορίζει, ομόφωνα, τις κατευθυντήριες γραμμές της γενικής πολιτικής των πωλήσεων,  - υποβάλλει στα όργανα οποιαδήποτε εισήγηση η οποία δύναται να διευκολύνει την καλή λειτουργία του γραφείου,  - συντάσσει, με βάση σχέδιο του διευθυντού, ετήσια έκθεση διαχειρίσεως που αφορά κυρίως, με αναλυτικά λογιστικά στοιχεία, όλες τις κατηγορίες εσόδων και δαπανών που αφορούν τις δημοσιεύσεις τις οποίες πραγματοποιεί η υπηρεσία πριν από την 1η Μαΐου κάθε  έτους διαβιβάζει στα Όργανα την Έκθεση επί της χρήσεως του προηγουμένου έτους, με σκοπό κυρίως, τη σύνταξη του προϋπολογισμού των Κοινοτήτων και την κοινοποιεί επίσης στα όργανα οικονομικού ελέγχου,  - συμμετέχει στον διορισμό ορισμένων υπαλλήλων υπό τους όρους των άρθρων 5 και 6.  2. Όσον αφορά την Επίσημη Εφημερίδα των Ευρωπαϊκών Κοινοτήτων, η Επιτροπή διευθύνσεως ασκεί ιδιαίτερα τις εξής αρμοδιότητες:  - προκαλεί αποφάσεις αρχής των αρμοδίων κοινοτικών οργάνων οι οποίες εφαρμόζονται από κοινού από τα όργανα που χρησιμοποιούν την Επίσημη Εφημερίδα και επιβλέπει την εκτέλεση των αποφάσεων αυτών, υποβάλλει οποιαδήποτε πρόταση που αποβλέπει στη βελτίωση  της δομής και της εμφανίσεως της Επίσημης Εφημερίδας,  - διατυπώνει προτάσεις προς τα όργανα σχετικά με την εναρμόνιση της παρουσιάσεως των δημοσιευμένων κειμένων,  - εξετάζει τις δυσκολίες που παρουσιάζονται στις ενέργειες τρεχούσης φύσεως που συνδέονται με την έκδοση της Επίσημης Εφημερίδας και δίδει στα πλαίσια της Υπηρεσίας, τις απαραίτητες οδηγίες και απευθύνει προς τα όργανα συστάσεις για την αντιμετώπιση των  δυσκολιών αυτών,  - αποφασίζει, ομόφωνα εάν και με ποιό τρόπο, οι δημοσιεύσεις οι οποίες δεν προέρχονται από τα Όργανα που αναφέρονται στο άρθρο 9 παράφραφος 1 δύνανται να δημοσιευθούν στην Επίσημη Εφημερίδα των Κοινοτήτων- εν τούτοις, η διάταξη αυτή δεν εφαρμόζεται στις  δημοσιεύσεις που πραγματοποιούνται σύμφωνα με τις διατάξεις του κοινοτικού δικαίου.  3. Η Επιτροπή διευθύνσεως αποφασίζει, ομόφωνα για τον εσωτερικό κανονισμό της αφού τον υποβάλλει στα Όργανα.   Άρθρο 5  1. Οι εξουσίες της αρμοδίας για τους διορισμούς αρχής ασκούνται από την Επιτροπή όσον αφορά τον διευθυντή της Υπηρεσίας, τους υπαλλήλους και το λοιπό προσωπικό της κατηγορίας Α και, κατά περίπτωση, του κλάδου LΑ, υπό τους ακολούθους όρους: Η  Επιτροπή προβαίνει στον διορισμό ή στην προαγωγή τους μόνο μετά από σύμφωνη γνώμη της Επιτροπής διευθύνσεως. Όταν πρόκειται για τον διευθυντή η γνώμη αυτή διατυπώνεται ομόφωνα. Επί πλέον, η Επιτροπή διευθύνσεως μετέχει πλήρως στις διαδικασίες που  προηγούνται του διορισμού, των υπαλλήλων αυτών και του λοιπού προσωπικού (προκήρυξη κενωθεισών θέσεων, εξέταση των υποψηφιοτήτων, συμμετοχή στις επιτροπές διαγωνισμού).  Κατά τον ίδιο τρόπο διενεργούνται οι πράξεις ιεραρχικής φύσεως όπως η βαθμολόγηση η πειθαρχική διαδικασία, η υπογραφή συμβάσεων που αφορούν τους υπαλλήλους και το λοιπό προσωπικό που αναφέρονται στην παρούσα παράγραφο.  2. Οι εξουσίες της αρμοδίας για τους διορισμούς αρχής ασκούνται από την Επιτροπή όσον αφορά τους υπαλλήλους και το λοιπό προσωπικό που δεν αναφέρονται στην παράγραφο 1. Η Επιτροπή δύναται να μεταβιβάσει τις αρμοδιότητες αυτές στον διευθυντή της  Υπηρεσίας.  Η Επιτροπή και ο διευθυντής της Υπηρεσίας εφόσον είναι εξουσιοδοτημένος να προβαίνει σε διορισμούς, πληροφορούν προηγουμένως την Επιτροπή διευθύνσεως για τους διορισμούς, την υπογραφή συμβάσεων, τις προαγωγές ή για τις πειθαρχικές διαδικασίες τις οποίες  προτίθενται να κινήσουν κατά των υπαλλήλων και του λοιπού προσωπικού πλην αυτών που αναφέρονται στην παράγραφο 1. Αν ο διευθυντής της Υπηρεσίας δεν είναι εξουσιοδοτημένος από την Επιτροπή να προβαίνει σε διορισμούς, όσον αφορά αυτούς τους ίδιους  υπαλλήλους και το λοιπό προσωπικό, οι προαναφερόμενες διαδικασίες πραγματοποιούνται από την Επιτροπή μετά από πρόταση του διευθυντού.  3. Οι διοικητικές διαδικασίες σχετικά με τις πράξεις ιεραρχικής φύσεως που αναφέρονται στις παραγράφους 1 και 2 καθώς και η τρέχουσα διαχείρηση του προσωπικού, κυρίως στα θέματα συντάξεων, ταμείων ασφαλίσεως λόγω ασθενείας, εργατικών ατυχημάτων,  μισθοδοσίας, αδειών, πραγματοποιούνται υπό τους ίδιους όρους με αυτούς που αφορούν το προσωπικό της Επιτροπής που υπηρετεί στο Λουξεμβούργο.  4. Η ύπαρξη κενών θέσεων προσωπικού της Υπηρεσίας γνωστοποιείται δεόντως στους υπαλλήλους όλων των Οργάνων των Κοινοτήτων.  5. Από τον προϋπολογισμό του 1970 οι θέσεις προσωπικού της Επιτροπής που διατίθενται στην Υπηρεσία αποτελούν αντικείμενο ειδικής απαριθμήσεως στον πίνακα προσωπικού της Επιτροπής.   Άρθρο 6  1. Οι θέσεις και οι υπάλληλοι που τις κατέχουν και υπηρετούν κατά την 1η Ιουλίου 1967 στις υπηρεσίες δημοσιεύσεων της Επιτροπής και της Ανωτάτης Αρχής είναι δυνατόν να τοποθετηθούν στην Υπηρεσία από της οργανώσεως της τελευταίας. Η κάλυψη  θέσεων και οι διορισμοί σ'αυτές που πραγματοποιούνται μεταξύ της ημερομηνίας αυτής και της οργανώσεως της Υπηρεσίας γίνονται με σύμφωνη γνώμη της Επιτροπής διευθύνσεως η οποία αποφασίζει με ομοφωνία όταν πρόκειται για τη θέση του διευθυντού και την  κάλυψή της και με απλή πλειοψηφία στις άλλες περιπτώσεις.  2. Αν η επιτροπή διευθύνσεως κρίνει ότι λόγω των θέσεων που έχουν διατεθεί στην Υπηρεσία το κόστος των εκδόσεων είναι πολύ υψηλό, προτείνει στην Επιτροπή την επαναφορά ορισμένων θέσεων σ'αυτήν.  Οι προτάσεις αυτές και η συνέχεια η οποία τους εδόθη μνημονεύονται στην ετήσια έκθεση.   Άρθρο 7  1. Οι πιστώσεις και τα έσοδα της Υπηρεσίας εγγράφονται σε κάθε κεφάλαιο του τμήματος του προϋπολογισμού που αφορά την Επιτροπή.  Ένας πίνακας ανακεφαλαιώσεως, που συνάπτεται στο τμήμα του προϋπολογισμού που αφορά την Επιτροπή, περιέχει το σύνολο των προβλέψεων δαπανών και εσόδων που αφορούν την Υπηρεσία και οι οποίες υποδιαιρούνται κατά πανομοιότυπο τρόπο με τα τμήματα του  προϋπολογισμού.  2. Κάθε κοινοτικό όργανο είναι διατάκτης των πιστώσεων του κεφαλαίου "Δημοσιεύσεις". Η επιτροπή διευθύνσεως θα καθορίσει τους τρόπους λογιστικής συνεργασίας μεταξύ της Υπηρεσίας και των Οργάνων.  3. Για τις εργασίες που πραγματοποιεί η ίδια, η Υπηρεσία προβαίνει σε λογιστικές εγγραφές των δαπανών εκδόσεων κάθε κοινοτικού οργάνου καθώς και των εσόδων που προέρχονται από την πώληση των δημοσιεύσεων αυτών. Το ετήσιο υπόλοιπο, μεταξύ της Υπηρεσίας  και κάθε οργάνου, τακτοποιείται στο τέλος της χρήσεως.   Άρθρο 8  Ο διευθυντής της Υπηρεσίας είναι υπεύθυνος για την καλή λειτουργία της Υπηρεσίας, υπό την εποπτεία της Επιτροπής διευθύνσεως και εντός των ορίων των αρμαδιοτήτων του. Εξασφαλίζει τη γραμματεία της Επιτροπής διευθύνσεως,λογοδοτεί προς την  τελευταία για την εκτέλεση των καθηκόντων του και προβαίνει σε οποιαδήποτε υπόδειξη για την καλή λειτουργία της Υπηρεσίας. Ασκεί την ιεραρχική εξουσία επί του προσωπικού της Υπηρεσίας. Σε περίπτωση απουσίας ή κωλύματος του διευθυντού τα καθήκοντά του  ασκούνται από ένα υπάλληλο της Υπηρεσίας ο οποίος ορίζεται από την Επιτροπή διευθύνσεως.   Άρθρο 9  1. Ως όργανα υπό την έννοια της παρούσης αποφάσεως θεωρούνται: Η Συνέλευση, το Συμβούλιο, η Επιτροπή, το Δικαστήριο και η Οικονομική και Κοινωνική Επιτροπή. Το Συμβούλιο εκπροσωπεί, με τη συναίνεσή τους, τα όργανα οικονομικού ελέγχου όταν  πρόκειται για δικές τους δημοσιεύσεις.  2. Η παρούσα απόφαση αρχίζει να ισχύει τη δέκατη ημέρα από της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες και στο Λουξεμβούργο, στις 16 Ιανουαρίου 1969.  Για τη Συνέλευση Ο Πρόεδρος A. POHER Για το Συμβούλιο Ο Πρόεδρος V. LATTANZIO Για την Επιτροπή Ο Πρόεδρος J. REY Για το Δικαστήριο Ο Πρόεδρος R. LECOURT Για την Οικονομική και Κοινωνική Επιτροπή Ο Πρόεδρος M. BERNS


title: Απόφαση (ΕΕ, Ευρατόμ) 2017/42 του Συμβουλίου, της 19ης Δεκεμβρίου 2016, για τον διορισμό ενός τακτικού μέλους, έπειτα από πρόταση της Ιταλικής Δημοκρατίας, στην Ευρωπαϊκή Οικονομική και Κοινωνική Επιτροπή

text:
               10.1.2017

               EL

               Επίσημη Εφημερίδα της Ευρωπαϊκής Ένωσης

               L 5/22

         ΑΠΌΦΑΣΗ (ΕΕ, Ευρατόμ) 2017/42 ΤΟΥ ΣΥΜΒΟΥΛΊΟΥ
   της 19ης Δεκεμβρίου 2016
   για τον διορισμό ενός τακτικού μέλους, έπειτα από πρόταση της Ιταλικής Δημοκρατίας, στην Ευρωπαϊκή Οικονομική και Κοινωνική Επιτροπή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενεργείας και ιδίως το άρθρο 106α,
   Έχοντας υπόψη την πρόταση της ιταλικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Σεπτεμβρίου 2015 και την 1η Οκτωβρίου 2015 το Συμβούλιο εξέδωσε τις αποφάσεις (ΕΕ, Ευρατόμ) 2015/1600 (1) και (ΕΕ, Ευρατόμ) 2015/1790 (2) για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από τις 21 Σεπτεμβρίου 2015 έως τις 20 Σεπτεμβρίου 2020.

               (2)

               Μία θέση τακτικού μέλους της Ευρωπαϊκής Οικονομικής και Κοινωνικής Επιτροπής έμεινε κενή λόγω της λήξης της θητείας του κ. Carmelo CEDRONE,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κ. Ester VITALE (Segretaria Generale aggiunta UIL Caltanissetta e Enna) διορίζεται ως τακτικό μέλος στην Ευρωπαϊκή Οικονομική και Κοινωνική Επιτροπή για το εναπομένον διάστημα της θητείας, ήτοι έως τις 20 Σεπτεμβρίου 2020.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 19 Δεκεμβρίου 2016.

            Για το Συμβούλιο

            Ο Πρόεδρος

         L. SÓLYMOS

      (1)  Απόφαση (ΕΕ, Ευρατόμ) 2015/1600 του Συμβουλίου, της 18ης Σεπτεμβρίου 2015, για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020 (ΕΕ L 248 της 24.9.2015, σ. 53).

      (2)  Απόφαση (ΕΕ, Ευρατόμ) 2015/1790 του Συμβουλίου, της 1ης Οκτωβρίου 2015, για τον διορισμό των μελών της Ευρωπαϊκής Οικονομικής και Κοινωνικής Επιτροπής για την περίοδο από 21 Σεπτεμβρίου 2015 έως 20 Σεπτεμβρίου 2020 (ΕΕ L 260 της 7.10.2015, σ. 23).


title: 2004/729/ΕΚ: Απόφαση του Ευρωπαϊκού Κοινοβουλίου της 21ης Απριλίου 2004 περί χορηγήσεως απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2002 (Τμήμα I — Ευρωπαϊκό Κοινοβούλιο)

text:
               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/158

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 21ης Απριλίου 2004
   περί χορηγήσεως απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2002 (Τμήμα I — Ευρωπαϊκό Κοινοβούλιο)
   (2004/729/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον λογαριασμό διαχείρισης και τον δημοσιονομικό ισολογισμό για το οικονομικό έτος 2002 (I5-0034/2003 — C5-0088/2004),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2002 και τις απαντήσεις των θεσμικών οργάνων (C5-0583/2003) (1),
   έχοντας υπόψη τη δήλωση αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκείμενων πράξεων, την οποία παρέσχε το Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0583/2003),
   έχοντας υπόψη το άρθρο 275 της συνθήκης ΕΚ, το άρθρο 78δ της συνθήκης ΕΚΑΧ και το άρθρο 179α της συνθήκης ΕΚΑΕ,
   έχοντας υπόψη το άρθρο 77 του δημοσιονομικού κανονισμού, της 21ης Δεκεμβρίου 1977 (2), και τα άρθρα 145 έως 147 του δημοσιονομικού κανονισμού, της 25 Ιουνίου 2002 (3), και το άρθρο 13 των εσωτερικών κανονισμών για την εκτέλεση του προϋπολογισμού του Ευρωπαϊκού Κοινοβουλίου (4),
   έχοντας υπόψη το άρθρο 89 παράγραφος 7 του δημοσιονομικού κανονισμού, της 21ης Δεκεμβρίου 1977, σύμφωνα με το οποίο όλα τα κοινοτικά θεσμικά όργανα καταβάλλουν κάθε προσπάθεια ώστε να δοθεί συνέχεια στις παρατηρήσεις που περιέχονται στις αποφάσεις για τη χορήγηση απαλλαγής,
   έχοντας υπόψη το άρθρο 93α και το άρθρο 184 παράγραφος 3 του εσωτερικού κανονισμού του και το παράρτημα V αυτού, όπως ίσχυαν πριν από την 1η Ιανουαρίου 2003 και από την ημερομηνία αυτή,
   έχοντας υπόψη την έκθεση της επιτροπής ελέγχου του προϋπολογισμού (A5-0218/2004),

               1.

               χορηγεί απαλλαγή στο Γενικό Γραμματέα του όσον αφορά την εκτέλεση του προϋπολογισμού για το οικονομικό έτος 2002·

               2.

               καταγράφει τις παρατηρήσεις του στο συνοδευτικό ψήφισμα·

               3.

               εγκρίνει τη χορήγηση απαλλαγής στον υπόλογο για το οικονομικό έτος 2002 σύμφωνα με τις μεταβατικές διατάξεις (5) που διέπουν τη διαδικασία χορήγησης απαλλαγής σε σχέση με την περίοδο πριν από την έναρξη ισχύος του νέου δημοσιονομικού κανονισμού·

               4.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο και στον Ευρωπαίο Διαμεσολαβητή καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Γενικός Γραμματέας

         Julian PRIESTLEY

            Ο Πρόεδρος

         Pat COX

      (1)  ΕΕ C 286 της 28.11.2003, σ. 1.

      (2)  ΕΕ L 356 της 31.12.1977, σ. 1.

      (3)  ΕΕ L 248 της 16.9.2002, σ. 1.

      (4)  PE 265.492/ΠΡΟΕΔΡ./τελ.

      (5)  Άρθρο 267 του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 1).
    ---documentbreak---

               21.4.2004

               EL

               Επίσημη Εφημερίδα της Ευρωπαϊκής Ένωσης

               L 330/160

         ΨΉΦΙΣΜΑ
   του Ευρωπαϊκού Κοινοβουλίου που συνοδεύει την απόφαση σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2002 (Τμήμα I — Ευρωπαϊκό Κοινοβούλιο)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον λογαριασμό διαχείρισης και τον δημοσιονομικό ισολογισμό για το οικονομικό έτος 2002 (I5-0034/2003 — C5-0088/2003),
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2002 και τις απαντήσεις των θεσμικών οργάνων (C5-0583/2003) (1),
   έχοντας υπόψη τη δήλωση αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκείμενων πράξεων, την οποία παρέσχε το Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0583/2003),
   έχοντας υπόψη το άρθρο 275 της συνθήκης ΕΚ, το άρθρο 78δ της συνθήκης ΕΚΑΧ και το άρθρο 179α της συνθήκης ΕΚΑΕ,
   έχοντας υπόψη το άρθρο 77 του δημοσιονομικού κανονισμού, της 21ης Δεκεμβρίου 1977 (2), και τα άρθρα 145 έως 147 του δημοσιονομικού κανονισμού, της 25ης Ιουνίου 2002 (3), και το άρθρο 13 των εσωτερικών κανονισμών για την εκτέλεση του προϋπολογισμού του Ευρωπαϊκού Κοινοβουλίου (4),
   έχοντας υπόψη το άρθρο 89 παράγραφος 7 του δημοσιονομικού κανονισμού, της 21ης Δεκεμβρίου 1977, σύμφωνα με το οποίο όλα τα κοινοτικά όργανα καταβάλλουν κάθε προσπάθεια ώστε να δοθεί συνέχεια στις παρατηρήσεις που περιέχονται στις αποφάσεις για τη χορήγηση απαλλαγής,
   έχοντας υπόψη το άρθρο 93α και το άρθρο 184 παράγραφος 3 του εσωτερικού κανονισμού του και το παράρτημα V αυτού, όπως ίσχυαν πριν από την 1η Ιανουαρίου 2003 και από την ημερομηνία αυτή,
   έχοντας υπόψη την έκθεση της επιτροπής ελέγχου του προϋπολογισμού (A5-0218/2004),

               A.

               υπενθυμίζοντας ότι ο δημοσιονομικός κανονισμός που εγκρίθηκε στις 25 Ιουνίου 2002 και ο κανονισμός του Ευρωπαϊκού Κοινοβουλίου που τροποποιήθηκε στις 23 Οκτωβρίου 2002 ισχύουν από την 1 Ιανουαρίου 2003 όσον αφορά τους διαδικαστικούς κανόνες που διέπουν τη διαδικασία χορήγησης απαλλαγής,

               B.

               λαμβάνοντας υπόψη ότι οι διατάξεις ουσιαστικού δικαίου του δημοσιονομικού κανονισμού, της 21 Δεκεμβρίου 1977, και ο εσωτερικός κανονισμός του Κοινοβουλίου που ίσχυαν το 2002 εξακολουθούν να ρυθμίζουν την ευθύνη των δημοσιονομικών παραγόντων για το 2002,

               Γ.

               υπενθυμίζοντας ότι ο εσωτερικός κανονισμός του Κοινοβουλίου τροποποιήθηκε στις 23 Οκτωβρίου 2002 και προβλέπει πλέον ότι η απαλλαγή χορηγείται στον Πρόεδρο του Ευρωπαϊκού Κοινοβουλίου και όχι στον Γενικό Γραμματέα,

               Δ.

               λαμβάνοντας, ωστόσο, υπόψη ότι η τροποποίηση δεν μπορεί να εφαρμοστεί αναδρομικά καθώς αφορά ουσιαστικής φύσης διάταξη που διέπει την ευθύνη και ότι και για το οικονομικό έτος 2002, επομένως, η απαλλαγή πρέπει να χορηγηθεί στον Γενικό Γραμματέα·

               1.

               λαμβάνει υπό σημείωση τα ποσά με τα οποία έκλεισαν οι λογαριασμοί του Ευρωπαϊκού Κοινοβουλίου για το οικονομικό έτος 2002, συγκεκριμένα:

                           (σε ευρώ)

                           Χρησιμοποίηση των πιστώσεων

                           Πιστώσεις για το οικονομικό έτος 2002

                           Πιστώσεις που μεταφέρθηκαν από το οικονομικό έτος 2001

                           Άρθρο 7 παράγραφος 1 στοιχείο β) του δημοσιονομικού κανονισμού

                           Άρθρο 7 παράγραφος 1 στοιχείο α) του δημοσιονομικού κανονισμού (5)

                           Διαθέσιμες πιστώσεις

                           992 310 000 (6)

                           136 621 422

                           —

                           Αναληφθείσες υποχρεώσεις

                           977 212 022

                           —

                           —

                           Καταβληθείσες πληρωμές

                           876 911 049

                           126 254 342

                           —

                           Πιστώσεις που μεταφέρθηκαν στο 2003

                                       —

                                       άρθρο 9 παράγραφοι 1 και 4 του δημοσιονομικού κανονισμού

                           100 300 973

                                       —

                                       άρθρο 9 παράγραφοι 2α και 5 του δημοσιονομικού κανονισμού

                           3 302 900

                           —

                           —

                           Ακυρωθείσες πιστώσεις

                           11 795 078

                           10 367 080

                           —

                           Ισολογισμός της 31ης Δεκεμβρίου 2002: 1 403 669 148.

         Εκτέλεση του προϋπολογισμού

               2.

               συγχαίρει τον Γενικό Γραμματέα για την αποτελεσματική χρησιμοποίηση των πιστώσεων του προϋπολογισμού που διατίθενται από το Κοινοβούλιο. Εκφράζει τις ευχαριστίες του στο προσωπικό του Κοινοβουλίου για τη στήριξη που παρείχε στους βουλευτές κατά την κοινοβουλευτική περίοδο 1999-2004·

               3.

               σημειώνει ότι οι κύριες αλλαγές στις πιστώσεις στον προϋπολογισμό του 2002 όπως αρχικά εγκρίθηκαν αφορούσαν:

                           —

                           τη συνέλευση για το μέλλον της Ευρώπης, για τη χρηματοδότηση της οποίας απαιτήθηκε συμπληρωματικός και τροποποιητικός προϋπολογισμός (αριθ. 1), με τον οποίο προστέθηκε γραμμή στο τμήμα Ι του προϋπολογισμού (Κοινοβούλιο) (άρθρο 372) και μεταφορά 1 εκατομμυρίου ευρώ από το κεφάλαιο 101,

                           —

                           τις προετοιμασίες ενόψει της διεύρυνσης, περιλαμβανομένης αρχικής ιδιαίτερης επιβάρυνσης, ενώ κατόπιν της δημοσίευσης συμπληρωματικού και τροποποιητικού προϋπολογισμού, η Επιτροπή μπόρεσε να χρησιμοποιήσει πιστώσεις του 2002 για την κάλυψη δαπανών που αρχικά προβλέπονταν για το 2003 και αντίστοιχο ποσό προστέθηκε στον προϋπολογισμό του Κοινοβουλίου για το 2003·

               4.

               σημειώνει ότι το 2002 τα έσοδα του Ευρωπαϊκού Κοινοβουλίου ανήλθαν σε 67 256 006 ευρώ (2001: 68 415 805 ευρώ)·

               5.

               λαμβάνει υπόψη το σημείωμα που διαβίβασε το Ελεγκτικό Συνέδριο στις 17 Νοεμβρίου 2003 σύμφωνα με το άρθρο 39 παράγραφος 3 του δημοσιονομικού κανονισμού για την αξιολόγηση των τεσσάρων αρνήσεων θεώρησης το 2002·

               6.

               εφιστά την προσοχή στη συνολική γνώμη που διατυπώθηκε στο τμήμα της ετήσιας έκθεσης του Ελεγκτικού Συνεδρίου για το 2002 σχετικά με τις διοικητικές δαπάνες (σημείο 9.14) όσον αφορά τα αποτελέσματα του ελέγχου του Ευρωπαϊκού Κοινοβουλίου επί δείγματος πράξεων του οικονομικού έτους 2002, σύμφωνα με την οποία πέρα από συγκεκριμένα ευρήματα που αναλύονται στην ετήσια έκθεση, δεν επισημάνθηκαν ουσιώδη σφάλματα στο δείγμα πράξεων που ελέγχθηκε·

               7.

               συνεχίζει να υποστηρίζει την άποψη ότι η ικανότητα εντοπισμού και διόρθωσης σφαλμάτων των υπηρεσιών των διατακτών πρέπει να φθάσει τουλάχιστον στο επίπεδο των υπηρεσιών εντοπισμού σφαλμάτων που μέχρι τούδε παρείχε ο δημοσιονομικός ελεγκτής·

         Παρουσίαση και περιεχόμενο των λογαριασμών

               8.

               επικροτεί τη βελτιωμένη παρουσίαση της ανάλυσης της διαχείρισης του προϋπολογισμού που συνοδεύει τους λογαριασμούς όπως ζητήθηκε σε προηγούμενες ετήσιες εκθέσεις του Ελεγκτικού Συνεδρίου·

               9.

               επαναλαμβάνει το αίτημα που απηύθυνε στον Γενικό Γραμματέα, παράγραφος 16 του ψηφίσματος για τη χορήγηση απαλλαγής του 2001, της 8ης Απριλίου 2003 (7), για την εκπόνηση έκθεσης σχετικά με τη σκοπιμότητα της δημοσίευσης των λογαριασμών του Κοινοβουλίου παράλληλα με την ανάλυση της διαχείρισης του προϋπολογισμού στην ιστοθέση του Ευρωπαϊκού Κοινοβουλίου·

               10.

               σημειώνει την απάντηση του Γενικού Γραμματέα στο ερώτημα 37 του ερωτηματολογίου για τη χορήγηση απαλλαγής για το 2002 (PE 338.137) ότι «οι τυπικές διαδικασίες διαχείρισης και ελέγχου στο εσωτερικό του Ευρωπαϊκού Κοινοβουλίου έως τα τέλη του 2002 (συμβουλευτική επιτροπή αγορών και συμβάσεων, δημοσιονομικός έλεγχος, νομική υπηρεσία) και η σημασία που αποδίδεται στη χρηστή δημοσιονομική διαχείριση τόσο από τη διοίκηση του Κοινοβουλίου όσο και από τις αρχές ελέγχου του καθιστούν εξαιρετικά απίθανη την περίπτωση να επαναληφθούν στη διοίκηση του Κοινοβουλίου καταστάσεις παρόμοιες με αυτές που αποκαλύφθηκαν στη Στατιστική Υπηρεσία των Ευρωπαϊκών Κοινοτήτων»·

         Διαχείριση

               11.

               υπενθυμίζει τη δήλωση που περιέχεται στην παράγραφο 3 του προαναφερθέντος ψηφίσματος για τη χορήγηση απαλλαγής για το 2001, ότι η διαδικασία χορήγησης απαλλαγής δεν πρέπει να καλύπτει μόνο τις δραστηριότητες διαχείρισης του Γενικού Γραμματέα και της διοίκησης του Κοινοβουλίου, αλλά και τις αποφάσεις των οργάνων του, δηλαδή του Προέδρου, του Προεδρείου και της διάσκεψης των Προέδρων·

               12.

               σημειώνει ότι, σύμφωνα με το άρθρο 93α, πρώτη περίπτωση, του Κανονισμού, στο μέλλον η απαλλαγή θα χορηγείται στον Πρόεδρο του Ευρωπαϊκού Κοινοβουλίου και όχι στον Γενικό Γραμματέα·

               13.

               πιστεύει ότι στο πλαίσιο των εν εξελίξει συζητήσεων για την εταιρική και θεσμική διακυβέρνηση, υπάρχουν πειστικά επιχειρήματα υπέρ της ενίσχυσης της υποχρέωσης λογοδοσίας όχι μόνο σε επίπεδο διατακτών, όσον αφορά την ανάληψη υποχρεώσεων και την εκταμίευση των πιστώσεων του προϋπολογισμού, αλλά και σε επίπεδο πολιτικών αρχών όταν λαμβάνουν αποφάσεις με σημαντικές δημοσιονομικές συνέπειες·

               14.

               επισημαίνει ότι βάσει του δημοσιονομικού κανονισμού ο διατάκτης υπέχει πειθαρχική ευθύνη και ευθύνη χρηματικής αποζημίωσης για ενέργειες ή παραλείψεις στο πλαίσιο των καθηκόντων του (άρθρο 65 παράγραφος 2)· σημειώνει ακόμη ότι ο κατ’ ανάθεση διατάκτης πρέπει στο μέλλον να αναφέρεται στο θεσμικό όργανο υποβάλλοντας ετήσια έκθεση δραστηριοτήτων (άρθρο 60 παράγραφος 7)·

               15.

               σημειώνει ότι σύμφωνα με τον κατάλογο των αρμοδιοτήτων τους (8) ορισμένα μέλη του Προεδρείου επιβλέπουν πλέον συγκεκριμένους τομείς δραστηριοτήτων της διοίκησης και μπορούν να συμμετέχουν υπό αυτή τους την ιδιότητα σε διαπραγματεύσεις με τρίτους και να δεσμεύουν με τις πράξεις τους το θεσμικό όργανο (βάσει εντολής του Προεδρείου) δημιουργώντας νομικές ή/και δημοσιονομικές υποχρεώσεις, ενδεχομένως με σημαντικές δημοσιονομικές συνέπειες·

               16.

               σημειώνει ότι δεν υπάρχει επί του παρόντος ορισμός της ακριβούς πρακτικής σημασίας της πολιτικής ευθύνης των οργάνων του Κοινοβουλίου στο πλαίσιο της άσκησης εξουσιών και της λήψης αποφάσεων με σημαντικές δημοσιονομικές συνέπειες. Αναθέτει στην αρμόδια επιτροπή του και στο Προεδρείο να εξετάσουν το εν λόγω ζήτημα και να υποβάλουν συγκεκριμένες προτάσεις·

               17.

               είναι της άποψης ότι προκειμένου να εξασφαλισθεί μεγαλύτερη διαφάνεια και υποχρέωση λογοδοσίας, στις προτάσεις αυτές πρέπει να περιλαμβάνονται:

                           —

                           ετήσια οικονομική επισκόπηση από τον Πρόεδρο εξ ονόματος του Προεδρείου (κατ' αναλογία προς την έκθεση διοικητικού συμβουλίου μιας εταιρείας προς τους μετόχους της) στην οποία θα αναφέρονται και θα αναλύονται τα κυριότερα δημοσιονομικά γεγονότα και οι κυριότερες τάσεις, καθώς και οι θετικές και αρνητικές εξελίξεις του υπό εξέταση οικονομικού έτους,

                           —

                           εξέταση των αλλαγών που απαιτούνται προκειμένου η έννοια της πολιτικής ευθύνης για ζητήματα οικονομικής διαχείρισης να κατοχυρωθεί στους εσωτερικούς κανονισμούς του Κοινοβουλίου για την εκτέλεση του προϋπολογισμού ή στον Κανονισμό του, περιλαμβανομένης πιθανώς της θέσπισης υποχρέωσης των αντιπροέδρων με αρμοδιότητες διαχείρισης να υποβάλλουν ετήσια δήλωση·

         Παρακολούθηση της απαλλαγής για το 2001

               18.

               υπενθυμίζει ότι στην παράγραφο 11 του ψηφίσματός του για τη χορήγηση απαλλαγής της 10ης Απριλίου 2002 (9) σχετικά με το οικονομικό έτος 2000, το Κοινοβούλιο κάλεσε τον Γενικό Γραμματέα του να διαθέσει στην επιτροπή ελέγχου του προϋπολογισμού την επιστολή του Ελεγκτικού Συνεδρίου για το συγκεκριμένο τομέα και τις απαντήσεις της διοίκησης·

               19.

               σημειώνει ότι αυτή η απαίτηση έγινε απολύτως σεβαστή στο πλαίσιο της διαδικασίας χορήγησης απαλλαγής για το οικονομικό έτος 2001·

               20.

               θεωρεί ότι η απουσία ανάλογων διατάξεων στους εσωτερικούς κανόνες (10) του Κοινοβουλίου για την εκτέλεση του προϋπολογισμού που εγκρίθηκαν από το Προεδρείο στις 4 Δεκεμβρίου 2002 δεν μπορεί να χρησιμοποιηθεί ως δικαιολογία για τη μη συμμόρφωση της διοίκησης στο πλαίσιο της τρέχουσας διαδικασίας χορήγησης απαλλαγής με απαίτηση που περιέχεται σε παλαιότερο, αλλά με αυξημένη τυπική ισχύ, κείμενο (ψήφισμα του Κοινοβουλίου της 10ης Απριλίου 2002)·

               21.

               θεωρεί ότι δεν μπορεί να υπάρξει εύλογη αντίρρηση στην αποκάλυψη επιστολών τομέα στην αρμόδια επιτροπή, ή στον εισηγητή της, σε εμπιστευτική βάση, μετά τη δημοσίευση της ετήσιας έκθεσης του Ελεγκτικού Συνεδρίου·

               22.

               καλεί το Γενικό Γραμματέα να δώσει σαφείς οδηγίες σχετικά με τη διαβίβαση των επιστολών τομέα, σύμφωνα με τη διαδικασία του εμπιστευτικού, στην αρμόδια επιτροπή, στο πλαίσιο της διαδικασίας χορήγησης της απαλλαγής για το οικονομικό έτος 2003·

         Εφαρμογή του τροποποιηθέντος δημοσιονομικού κανονισμού

               23.

               αναγνωρίζει το επίτευγμα της διοίκησης, η οποία ολοκλήρωσε τις απαραίτητες διαδικασίες για να τεθεί σε ισχύ ο νέος δημοσιονομικός κανονισμός στο σύντομο χρονικό διάστημα που μεσολάβησε από την ημερομηνία έγκρισής του (25 Ιουνίου 2002) έως την ημερομηνία έναρξης ισχύος (1 Ιανουαρίου 2003)· υπενθυμίζει, ωστόσο, ότι θα ήταν σκόπιμο να αναλυθούν σε βάθος οι συνέπειες που θα μπορούσε να έχει η θέση σε ισχύ των κανόνων εφαρμογής του νέου δημοσιονομικού κανονισμού, ώστε να μην επαναληφθούν τα φαινόμενα δυσλειτουργίας που παρατηρήθηκαν το 2003. Στο πλαίσιο αυτό, τα «info-points Europe» αποτελούν παράδειγμα έλλειψης προνοητικότητας·

               24.

                           α)

                           σημειώνει ότι σύμφωνα με το άρθρο 13 παράγραφος 8 των εσωτερικών κανόνων (11)για την εφαρμογή του τροποποιηθέντος δημοσιονομικού κανονισμού που εγκρίθηκαν από το Προεδρείο στις 4 Δεκεμβρίου 2002, οι δραστηριότητες του εσωτερικού ελεγκτή δεν καλύπτουν τους όρους υπό τους οποίους χρησιμοποιούνται οι πιστώσεις της γραμμής 3 7 0 1 «Έξοδα γραμματείας, τρέχουσες διοικητικές δαπάνες και δαπάνες που συνδέονται με τις πολιτικές και τις ενημερωτικές δραστηριότητες των πολιτικών ομάδων και των μη εγγεγραμμένων βουλευτών»·

                           β)

                           σημειώνει περαιτέρω ότι το αναθεωρημένο κείμενο των κανόνων που διέπουν τη χρησιμοποίηση των πιστώσεων που καταχωρούνται στη γραμμή 3 7 0 1, το οποίο εγκρίθηκε από το Προεδρείο στις 30 Ιουνίου 2003, απομακρύνεται σε αρκετά σημεία από τις διατάξεις του δημοσιονομικού κανονισμού. Θεωρεί ότι οιαδήποτε παρέκκλιση από τις γενικές διατάξεις του δημοσιονομικού κανονισμού πρέπει να θεμελιώνεται σε σοβαρούς νομικούς και πρακτικούς λόγους·

                           γ)

                           επιδοκιμάζει την έκθεση των γενικών γραμματέων των πολιτικών ομάδων, της 4ης Φεβρουαρίου 2004, στην οποία προτείνουν ορισμένες τροποποιήσεις στους κανόνες που διέπουν τη χρησιμοποίηση των πιστώσεων που εγγράφονται στη γραμμή 3701. Πιστεύει ότι οι τροποποιήσεις αυτές συνιστούν σημαντικό βήμα προς τη σωστή κατεύθυνση·

                           δ)

                           καλεί το Προεδρείο να μεριμνήσει για την πληρέστερη συμμόρφωση των εσωτερικών κανονισμών του Κοινοβουλίου και των κανόνων που διέπουν τη χρησιμοποίηση των πιστώσεων που καταχωρούνται στη γραμμή 3 7 0 1 με τις διατάξεις του δημοσιονομικού κανονισμού και των κανόνων εφαρμογής, με βάση τις προτάσεις που υπέβαλαν οι γενικοί γραμματείς·

                           ε)

                            ζητεί από τους γενικούς γραμματείς των πολιτικών ομάδων να υποβάλουν νέα έκθεση, έως την 1η Ιουλίου 2004, με προτάσεις για τον δέοντα τρόπο αντιμετώπισης των υπολοίπων διαφορών μεταξύ του δημοσιονομικού κανονισμού και των εσωτερικών κανόνων του Κοινοβουλίου και να συμπεριλάβουν, αν χρειασθεί, σύσταση σχετικά με το πώς θα μπορούσαν να τροποποιηθούν ο δημοσιονομικός κανονισμός ή/και οι κανόνες εφαρμογής για να ληφθεί υπόψη το ειδικό καθεστώς των πολιτικών ομάδων·

                           στ)

                           υπογραμμίζει ειδικότερα την ανάγκη, σύμφωνα με τις υποδείξεις του Δικαστηρίου, οι σχετικές διατάξεις που αφορούν τη γραμμή 3 7 0 1 να εφαρμοσθούν κατ' αυστηρή αναλογία στους μη εγγεγραμμένους βουλευτές, προκειμένου να αποτραπεί οιαδήποτε διάκριση στη χρησιμοποίηση των κεφαλαίων αυτών·

               25.

               σημειώνει ότι το πρόγραμμα εργασίας του εσωτερικού ελεγκτή για το 2003 περιλάμβανε έλεγχο του πλαισίου εσωτερικού ελέγχου του Κοινοβουλίου, κύριος στόχος του οποίου ήταν η εκ νέου αξιολόγηση του επιπέδου γενικής συμμόρφωσης με τα ελάχιστα πρότυπα εσωτερικού ελέγχου του θεσμικού οργάνου. Επισημαίνει ότι η αρμόδια επιτροπή του θα ενημερωθεί για τα αποτελέσματα του ελέγχου όταν δημοσιευθεί η ετήσια έκθεση του εσωτερικού ελεγκτή·

               26.

               σημειώνει ότι η υπηρεσία εσωτερικού ελέγχου διεξάγει έλεγχο της διαδικασίας προμηθειών, στο πλαίσιο του νέου δημοσιονομικού κανονισμού, τα πορίσματα του οποίου αναμένονται κατά το πρώτο εξάμηνο του 2004. Εμμένει στην άποψή του ότι ο Γενικός Γραμματέας πρέπει να ενημερώσει την αρμόδια επιτροπή για τα πορίσματα και για τις ενέργειες παρακολούθησης που θα αποφασίσει μόλις ολοκληρωθούν οι διαδικασίες που περιγράφονται στους εσωτερικούς κανόνες·

               27.

               χαιρετίζει τη δέσμευση του Γενικού Γραμματέα (12) να παρέχει στο μέλλον στην επιτροπή ελέγχου του προϋπολογισμού, κατόπιν αιτήματος, αντίγραφα των ετήσιων εκθέσεων δραστηριότητας που συντάσσουν κατ' ανάθεση οι διατάκτες σύμφωνα με το άρθρο 60 παράγραφος 7 του δημοσιονομικού κανονισμού·

         Προσωπικό και διοίκηση

               28.

               ζητεί από το Προεδρείο να διασφαλίσει ότι όλοι οι διορισμοί σε θέσεις κατηγορίας Α1 και Α2 θα γίνονται σε συνθήκες πλήρους διαφάνειας και ανταγωνισμού και ότι στις διαδικασίες επιλογής θα παρίστανται εκτός από τα μέλη των επιτροπών επιλογής, με καθεστώς παρατηρητή, εκπρόσωποι της επιτροπής προσωπικού·

               29.

               υπενθυμίζει ότι στην παράγραφο 28 του ψηφίσματος σχετικά με την χορήγηση απαλλαγής για το 2001 είχε ζητήσει να υποβληθούν προτάσεις, πριν από την 1η Ιουλίου 2003, για να βελτιωθεί η κατάσταση που υφίστανται πρώην υπάλληλοι LA οι οποίοι είχαν επιτύχει σε εσωτερικό διαγωνισμό και μεταπηδήσει σε θέση της κατηγορίας Α πριν από την καθιέρωση του «décloisonnement», τοποθετούμενοι, κατά συνέπεια, στον αρχικό βαθμό (Α7) της κατηγορίας Α, ανεξαρτήτως της αρχαιότητάς τους στην κατηγορία LA. Επισημαίνει ότι ο Γενικός Γραμματέας, στην απάντησή του της 18ης Φεβρουαρίου 2004, αναγνωρίζει ότι οι εν λόγω LA υπάλληλοι «υφίστανται δυσμενή διάκριση σε σύγκριση με άλλους υπαλλήλους LA που επωφελούνται από το décloisonnement». Καλεί, συνεπώς, το Γενικό Γραμματέα, προκειμένου να τηρείται η αρχή της κατάργησης των διακρίσεων μεταξύ των υπαλλήλων, να υποβάλει συγκεκριμένες προτάσεις με στόχο την αντιστάθμιση του «μικρού αριθμού» υπαλλήλων LA οι οποίοι λόγω της πρωτοβουλίας και της ενεργητικότητάς τους έχουν, κατά παράδοξο τρόπο, τεθεί σε ιδιαίτερα δυσμενή θέση·

               30.

               χαιρετίζει την πρακτική που υιοθέτησαν αρκετά τμήματα της διεύθυνσης μετάφρασης, να διαιρούνται τα τμήματα σε εξειδικευμένες ομάδες που αντιστοιχούν στους όρους αναφοράς των κοινοβουλευτικών επιτροπών· σημειώνει ότι αυτό το σύστημα συνέβαλε στην αύξηση της παραγωγικότητας· καλεί τη διοίκηση του Κοινοβουλίου να εξετάσει εάν το εν λόγω σύστημα μπορεί να επεκταθεί σε όλα τα τμήματα της υπηρεσίας μετάφρασης·

               31.

               υπενθυμίζει ότι ως συνέπεια των τρομοκρατικών ενεργειών της 11ης Σεπτεμβρίου 2001 τα μέτρα ασφάλειας στο Κοινοβούλιο έγιναν πολύ αυστηρότερα. Καλεί τον Γενικό Γραμματέα, με δεδομένα τα πρόσφατα γεγονότα και την τρέχουσα διεθνή κατάσταση από την άποψη της ασφάλειας, να προβεί σε αναθεώρηση και εκσυγχρονισμό των μέτρων ασφάλειας, επιδιώκοντας την πρόβλεψη των ενδεχόμενων κινδύνων, εκπονώντας σχέδια έκτακτης ανάγκης, αναζητώντας εξειδικευμένες συμβουλευτικές υπηρεσίες και εξασφαλίζοντας ότι οι εγκαταστάσεις του Κοινοβουλίου φυλάσσονται από κατάλληλα εκπαιδευμένο προσωπικό·

         Λογαριασμοί των πολιτικών ομάδων

               32.

               επισημαίνει ότι οι πολιτικές ομάδες απάντησαν μόνον εν μέρει στο ερωτηματολόγιο που υπέβαλε η επιτροπή ελέγχου του προϋπολογισμού στο πλαίσιο της διαδικασίας χορήγησης της απαλλαγής για το 2002·

               33.

               χαιρετίζει το γεγονός ότι οι ετήσιοι λογαριασμοί των πολιτικών ομάδων δημοσιεύονται πλέον στην ιστοθέση του Κοινοβουλίου· εκφράζει, ωστόσο, τη λύπη του για το γεγονός ότι δεν έχουν γίνει ενέργειες για τη συμμόρφωση με το αίτημα που περιέχεται στην παράγραφο 80 στοιχείο δ) του ψηφίσματος του Κοινοβουλίου, της 8ης Απριλίου 2003, να δημοσιεύονται στην ιστοθέση του Κοινοβουλίου και οι εσωτερικοί κανόνες των πολιτικών ομάδων για τη χρησιμοποίηση των πιστώσεων της γραμμής 3 7 0 1 του προϋπολογισμού·

               34.

               θεωρεί απαραίτητο, προκειμένου να αποφευχθούν πιθανές συγκρούσεις συμφερόντων, να μην παρέχει συναφείς υπηρεσίες η ίδια υπηρεσία ελέγχου·

               35.

               καλεί τον Γενικό Γραμματέα να εξετάσει την πρόταση για την εκ περιτροπής πρόσληψη των ελεγκτικών εταιρειών (ή τουλάχιστον του αρμοδίου για τον έλεγχο της ομάδας που απασχολείται στην ελεγκτική εταιρεία) σε πενταετή βάση·

               36.

               υπενθυμίζει την παράγραφο 85 του ψηφίσματός του, της 8ης Απριλίου 2003, με την οποία αναθέτει στην αρμόδια επιτροπή να συνεχίσει να αφιερώνει τμήμα της ετήσιας έκθεσής της για τη χορήγηση απαλλαγής στους λογαριασμούς των πολιτικών ομάδων και των μη εγγεγραμμένων βουλευτών με ιδιαίτερη έμφαση σε τυχόν συγκεκριμένες παρατηρήσεις του Ελεγκτικού Συνεδρίου στο πλαίσιο της χορήγησης απαλλαγής για το οικονομικό έτος 2002·

               37.

               επισημαίνει ότι η ετήσια έκθεση του Ελεγκτικού Συνεδρίου για το 2002 περιέχει ενότητα που εξετάζει τις ενέργειες παρακολούθησης της ειδικής έκθεσής του αριθ. 13/2000 (13) σχετικά με τις δαπάνες των πολιτικών ομάδων του Ευρωπαϊκού Κοινοβουλίου·

               38.

               σημειώνει ότι το 2002 οι πιστώσεις που καταχωρήθηκαν στη γραμμή 3 7 0 1 του προϋπολογισμού κατανεμήθηκαν σύμφωνα με την απόφαση του Προεδρείου της 4ης Φεβρουαρίου ως ακολούθως:
               Σύνολο διαθέσιμων πιστώσεων 34 988 000 ευρώ
               Μη εγγεγραμμένοι βουλευτές (33): 1 154 604 ευρώ
               Ποσό διαθέσιμο για τις ομάδες: 33 833 396 ευρώ

                              Ομάδα

                              Αριθμός μελών

                              Σύνολο πιστώσεων 1.1. 2002

                              Πιστώσεις μεταφερθείσες από το 2001
                               (14)

                              Δαπάνες 2002
                               (14)

                              Ποσοστό χρησιμοποίησης %

                              Μεταφερόμενες στο 2003
                               (14)

                           ΕΛΚ

                           232

                           12 922 519

                           7 234 352

                           15 870 767

                           122,82

                           4 775 841

                           ΕΣΚ

                           179

                           10 067 849

                           7 592 863

                           13 575 568

                           134,84

                           4 573 736

                           ΦΙΛ

                           53

                           3 042 382

                           1 292 952

                           3 334 600

                           110,44

                           1 079 435

                           ΠΡΣ

                           45

                           2 656 812

                           2 313 851

                           4 105 303

                           155,20

                           952 607

                           ΕΕΑ/ΑρΠρΧ

                           44

                           2 684 778

                           1 923 255

                           3 650 792

                           135,37

                           1 081 653

                           ΕΕΕ

                           22

                           1 328 517

                           1 034 056

                           2 009 402

                           151,25

                           383 067

                           ΕΔΔ

                           18

                           1 130 539

                           717 208

                           1 456 489

                           128,83

                           465 517

                           ΣΥΝΟΛΟ

                           593

                           33 833 396

                           22 108 537

                           44 002 921

                           130,06

                           13 311 856

               39.

               υπενθυμίζει ότι το άρθρο 2.1.6 των κανονισμών (15) για τη γραμμή 3 7 0 1 του προϋπολογισμού επιτρέπει στις ομάδες και στους μη εγγεγραμμένους βουλευτές να μεταφέρουν ένα μέγιστο ποσοστό 50 % των ετήσιων πιστώσεων που ελήφθησαν από τον προϋπολογισμό του Ευρωπαϊκού Κοινοβουλίου· σημειώνει ότι καμία πολιτική ομάδα δεν υπερέβη το όριο του 50 % των προς μεταφορά πιστώσεων από το 2002 στο 2003 (16)·

               40.

               σημειώνει την ακόλουθη παρατήρηση του Ελεγκτικού Συνεδρίου σε σχέση με τους λογαριασμούς των πολιτικών ομάδων για το 2002 (ετήσια έκθεση, παράγραφος 9.29 κ.ε.):

                           —

                           χρησιμοποιούνται τόσο η λογιστική ταμείου όσο και η λογιστική σε δεδουλευμένη βάση (ή, ορισμένες φορές, συνδυασμός και των δύο), ανάλογα με την εμπλεκόμενη πολιτική ομάδα, γεγονός που καθιστά τη σύγκριση δυσχερή,

                           —

                           οι οικονομικές καταστάσεις δεν παρέχουν λεπτομερή στοιχεία σχετικά με τις αποκεντρωμένες δαπάνες, τα οποία απαιτεί το λογιστικό σχέδιο,

                           —

                           σημαντική πρόοδος σημειώθηκε σχετικά με την παρουσίαση πληροφοριών όσον αφορά τα πάγια στοιχεία ενεργητικού, τόσο στα λογιστικά μητρώα των ομάδων όσο και στο σύστημα απογραφής του ίδιου του Κοινοβουλίου,

                           —

                           όσον αφορά τον εξωτερικό έλεγχο των λογαριασμών των ομάδων, το περιεχόμενο των δηλώσεων ελέγχου ποίκιλλε για τις επτά σειρές λογαριασμών που πιστοποιήθηκαν (από πέντε διαφορετικές εταιρείες)·

               41.

               συμμερίζεται την άποψη ότι η ενημερωτική αξία των ετήσιων εκθέσεων των ομάδων για τη χρησιμοποίηση των πιστώσεων εξακολουθεί να είναι περιορισμένη, λόγω του ότι οι κανονισμοί δεν απαιτούν επιπλέον τη δημοσίευση των οικονομικών καταστάσεων, την παροχή πληροφοριών σχετικά με τους στόχους, το είδος και το κόστος των κύριων χρηματοδοτηθεισών δραστηριοτήτων·

               42.

               αναθέτει στον Γενικό Γραμματέα του να υποβάλει έκθεση σχετικά με τη σκοπιμότητα της καθιέρωσης ενός προτύπου έκθεσης που θα ορίζει τα ζητήματα που πρέπει να καλύπτονται τόσο i) στην ανάλυση της δημοσιονομικής διαχείρισης που επισυνάπτεται στους λογαριασμούς των ομάδων όσο και ii) στις γνωμοδοτήσεις των εξωτερικών ελεγκτών·

               43.

               αναθέτει στους αρμόδιους φορείς στο πλαίσιο τυχόν μελλοντικής επανεξέτασης των κανόνων που διέπουν τη γραμμή 3 7 0 1 του προϋπολογισμού να θεραπεύσουν την απουσία υποχρέωσης υποβολής συνολικών εκθέσεων σχετικά με τη χρησιμοποίηση των πιστώσεων·

               44.

               συμφωνεί ότι εάν δεν αποκτήσουν οι πολιτικές ομάδες διακριτή νομική προσωπικότητα και έως ότου αποκτήσουν, τα ποσά των πιστώσεων που μεταφέρονται από πολιτικές ομάδες πρέπει να καταχωρούνται στο σκέλος του ενεργητικού του ισολογισμού του Ευρωπαϊκού Κοινοβουλίου·

               45.

               σημειώνει ότι οι δαπάνες των εθνικών αντιπροσωπειών αντιπροσωπεύουν το ήμισυ του συνόλου των δαπανών και ότι η συμμόρφωση με συγκεκριμένες διατάξεις απαιτεί επί τόπου επαληθεύσεις πέραν των ελέγχων στις κεντρικές εγκαταστάσεις των πολιτικών ομάδων. Προτείνει οι διατάξεις των κανόνων σχετικά με τους ελέγχους να τροποποιηθούν προς αυτή την κατεύθυνση·

               46.

               σημειώνει ότι, βάσει του άρθρου 1.6.2 των κανόνων (17) που διέπουν τη γραμμή 3701 του προϋπολογισμού, οι πολιτικές ομάδες μπορούν επί του παρόντος να παραχωρούν ποσοστό έως 5 % των ετήσιων επιχορηγήσεών τους σε πολιτικά κόμματα. Υπενθυμίζει ότι σύμφωνα με το άρθρο 6 του κανονισμού (ΕΚ) αριθ. 2004/2003 του Ευρωπαϊκού Κοινοβουλίου και του Συμβουλίου (18) σχετικά με τη χρηματοδότηση των πολιτικών κομμάτων, τα πολιτικά κόμματα δεν μπορούν να δεχθούν δωρεές από τον προϋπολογισμό των πολιτικών ομάδων του Ευρωπαϊκού Κοινοβουλίου. Αναθέτει στους αρμόδιους φορείς να λάβουν υπόψη τους την εν λόγω διάταξη κατά την επόμενη αναθεώρηση των σχετικών κανόνων·

         Μη εγγεγραμμένοι βουλευτές

               47.

               σημειώνει ότι δεν έχουν υποβάλει όλοι οι μη εγγεγραμμένοι βουλευτές στη διοίκηση τα απαραίτητα έγγραφα σε σχέση με το οικονομικό έτος 2002·

               48.

               επισημαίνει ότι βάσει του άρθρου 2.9.6 των κανόνων που ισχύουν σήμερα σε σχέση με τους μη εγγεγραμμένους βουλευτές (19), η διοίκηση υποχρεούται να συντάσσει δήλωση εσόδων και δαπανών και ισολογισμό για κάθε μέλος, από τα οποία θα προκύπτει η κανονικότητα των κανονισμών και η συνέπειά τους προς τους κανόνες·

               49.

               υπενθυμίζει ότι, έως ότου θεσπιστεί η νέα αυτά ρύθμιση, την ευθύνη για την υποβολή των εκθέσεων και των λογαριασμών που προβλέπονται στους κανόνες που διέπουν τη γραμμή 3 7 0 1 του προϋπολογισμού έχει έκαστος μη εγγεγραμμένος βουλευτής·

               50.

               εκφράζει τη λύπη του για το γεγονός ότι η διοίκηση δεν κατόρθωσε να διαβιβάσει τις εκθέσεις και τους λογαριασμούς για το 2002 στην αρμόδια επιτροπή, λόγω του ότι δεν έχουν αποδώσει όλοι οι μη εγγεγραμμένοι βουλευτές πλήρη λογαριασμό σχετικά με τη χρησιμοποίηση των σχετικών πιστώσεων το 2002·

               51.

               σημειώνει ότι, σε αντίθεση με ό, τι ισχύει στην περίπτωση των πολιτικών ομάδων, οι λογαριασμοί των μη εγγεγραμμένων βουλευτών δεν υπόκεινται σε εξωτερικό έλεγχο·

               52.

               θεωρεί ότι η χρησιμοποίηση εκ μέρους των μη εγγεγραμμένων βουλευτών πιστώσεων της γραμμής 3 7 0 1 του προϋπολογισμού εμπίπτει στη δικαιοδοσία του εσωτερικού ελεγκτή του Κοινοβουλίου και ότι αντίστοιχη ερμηνεία πρέπει να δίνεται στο άρθρο 13 παράγραφος 8 των εσωτερικών κανόνων του Κοινοβουλίου για την εκτέλεση του προϋπολογισμού·

         Αποζημιώσεις των βουλευτών

               53.

               εκφράζει τη λύπη του για το γεγονός ότι το Συμβούλιο απέτυχε να θεσπίσει καθεστώς των βουλευτών, το οποίο είχε την υποστήριξη του Κοινοβουλίου και θα ήταν ένα δίκαιο σύστημα για όλους τους βουλευτές·

               54.

               θεωρεί ότι η θέσπιση καθεστώτος των βουλευτών σε συνδυασμό με τη μεταρρύθμιση του συστήματος αποζημίωσης των δαπανών, όπως είχε υποστηρίξει το Κοινοβούλιο, θα ήταν ο καλύτερος τρόπος διασφάλισης της δίκαιης και ισότιμης μεταχείρισης όλων των βουλευτών. Κρίνει ωστόσο ότι η αποτυχία του Συμβουλίου να εγκρίνει το καθεστώς των βουλευτών δεν απαλλάσσει το Κοινοβούλιο από την ευθύνη της διασφάλισης της χρηστής και διαφανούς διαχείρισης των κεφαλαίων της ΕΕ·

               55.

               υπενθυμίζει την παράγραφο 104 του προαναφερθέντος ψηφίσματος του Ευρωπαϊκού Κοινοβουλίου για τη χορήγηση απαλλαγής για το οικονομικό έτος 2001 και τις συστάσεις του Ελεγκτικού Συνεδρίου ότι δεν θα έπρεπε να υπάρχει διαφορά μεταξύ των εξόδων μετακινήσεως που καταβάλλονται από το Κοινοβούλιο και των πραγματικών εξόδων ενός βουλευτή, ένα ζήτημα που αντιμετωπίζεται από το Προεδρείο του Κοινοβουλίου, το οποίο είναι αποκλειστικά αρμόδιο να επιφέρει τις ενδεδειγμένες τροποποιήσεις·

               56.

               ζητεί από το Προεδρείο και το σώμα των κοσμητόρων να αναθεωρήσουν ολόκληρο το σύστημα των βουλευτικών αποζημιώσεων και τον τρόπο με τον οποίο αυτό εφαρμόζεται και ελέγχεται, με στόχο να εξασφαλισθεί ένα δίκαιο και κατάλληλο επίπεδο πόρων για τη γνήσια κοινοβουλευτική εργασία, στη βάση ενός διαφανούς και υπεύθυνου συστήματος και μιας αποδοτικής και μη γραφειοκρατικής διαδικασίας πληρωμής·

               57.

               καλεί το Προεδρείο, ελλείψει συμφωνίας σε σχέση με ένα κοινό καθεστώς για τους βουλευτές, να εγκρίνει επειγόντως νέους κανόνες για την καταβολή των εξόδων και αποζημιώσεων με βάση την απόφαση του Προεδρείου της 28 Μαΐου 2003. Πιστεύει ότι οι νέοι αυτοί κανόνες θα πρέπει να τεθούν σε ισχύ κατά την έναρξη της θητείας του προσεχούς Κοινοβουλίου και να προβλέπουν, μεταξύ των άλλων, την επιστροφή των εξόδων ταξιδιού στη βάση των πραγματοποιηθέντων εξόδων·

         Αποζημιώσεις των γραμματέων

               58.

               σημειώνει ότι, σύμφωνα με την ένωση βοηθών των βουλευτών του Ευρωπαϊκού Κοινοβουλίου, το Ελεγκτικό Συνέδριο, τον δημοσιονομικό ελεγκτή του Κοινοβουλίου και τον αρμόδιο για το καθεστώς των βοηθών αντιπρόεδρο, κ. Onesta, οι νέοι κανόνες για την καταβολή αποζημίωσης εξόδων γραμματείας που άρχισαν να ισχύουν την 1η Ιανουαρίου 2001 εξακολουθούν να δημιουργούν προβλήματα, τόσο από την άποψη της συμμόρφωσης με το δημοσιονομικό κανονισμό και με τη σχετική εθνική νομοθεσία (φορολογία, κοινωνική ασφάλιση κ.λπ.), όσο και λόγω της πολυπλοκότητάς τους. Επιδοκιμάζει, συνεπώς, τις τροποποιήσεις των διατάξεων περί καταβολής αποζημίωσης γραμματείας που εγκρίθηκαν από το Προεδρείο στις 9 Φεβρουαρίου 2004. Ζητεί από το Γενικό Γραμματέα να εξασφαλίσει την αυστηρή τήρηση των νέων διατάξεων. Πιστεύει, ωστόσο, ότι η νέα απαίτηση, σύμφωνα με την οποία σε περιπτώσεις συμβάσεων παροχής υπηρεσιών, τα τιμολόγια ή τα δελτία αμοιβών θα πρέπει να συνοδεύονται από δηλώσεις που πιστοποιούν ότι το εν λόγω προσωπικό μετέχει κανονικά σε σύστημα κοινωνικής ασφάλισης και ότι οι φορολογικές και ασφαλιστικές εισφορές καταβάλλονται δεόντως, δεν θα πρέπει να περιορίζονται σε συμβάσεις με διάρκεια ισχύος που υπερβαίνει τους έξι μήνες·

               59.

               πιστεύει ότι το συντομότερο δυνατό όλες οι πληρωμές στους βοηθούς των βουλευτών πρέπει να γίνονται από τη διοίκηση του Κοινοβουλίου, είτε άμεσα είτε μέσω εθνικού οργανισμού πληρωμών· επισημαίνει ότι στο πλαίσιο ενός τέτοιου συστήματος, οι βουλευτές θα εξακολουθήσουν να λαμβάνουν τις αποφάσεις που αφορούν την πρόσληψη, την απόλυση, τις άδειες και το ύψος της αποζημίωσης των βοηθών, αλλά η διοίκηση του Κοινοβουλίου θα είναι αρμόδια να διασφαλίζει τη συμμόρφωση όλων των πληρωμών με το δημοσιονομικό κανονισμό και με την ισχύουσα εθνική νομοθεσία. Σημειώνει ότι σύμφωνα με τη διοίκηση του Κοινοβουλίου (20) το κόστος ενός τέτοιου συστήματος δεν θα υπερβαίνει τα 120 ευρώ ανά βουλευτή το μήνα·

               60.

               θεωρεί ακόμη ότι, προκειμένου να διασφαλιστεί η μεγαλύτερη δυνατή διαφάνεια στη χρήση της αποζημίωσης εξόδων γραμματείας, όλοι οι βοηθοί των οποίων οι αποζημιώσεις καλύπτονται από την αποζημίωση αυτή πρέπει να διαπιστεύονται στο Κοινοβούλιο και, εάν κριθεί αναγκαίο, να δημιουργηθεί νέα κατηγορία υπαλλήλων των βουλευτών· σημειώνει ότι κατά συνέπεια τα ονόματα όλων των βοηθών πρέπει να περιλαμβάνονται στο δημόσιο μητρώο βοηθών·

               61.

               καλεί το Γενικό Γραμματέα να ανακοινώσει στο Ευρωπαϊκό Ελεγκτικό Συνέδριο, εντός δύο εβδομάδων μετά την έγκριση του παρόντος ψηφίσματος από την ολομέλεια του Ευρωπαϊκού Κοινοβουλίου, ποιοι διαπιστευμένοι βοηθοί —άνδρες και γυναίκες— δεν είχαν χρηματοδοτηθεί κατά το 2002 τόσο μέσω αποζημίωσης γραμματείας όσο και από άλλη πηγή χρηματοδότησης που αναφέρεται στη δήλωση περί προστασίας των οικονομικών συμφερόντων. Αναθέτει στο Ευρωπαϊκό Ελεγκτικό Συνέδριο να εξετάσει, στις περιπτώσεις που έχουν κοινοποιηθεί από το Γενικό Γραμματέα, από ποια κονδύλια προέρχονται οι αποζημιώσεις που καταβλήθηκαν στα άτομα αυτά και εάν, στο πλαίσιο αυτό, έχουν σημειωθεί παραβάσεις του ισχύοντος κανονισμού του Ευρωπαϊκού Κοινοβουλίου ή εθνικών διατάξεων·

               62.

               καλεί το Γενικό Γραμματέα να εξασφαλίσει ότι οι περιορισμοί που επιβάλλουν τα σημερινά κράτη μέλη της ΕΕ στην ελεύθερη κυκλοφορία των εργαζομένων από τα νέα κράτη μέλη δεν θα παρεμποδίζουν τους βουλευτές από τα νέα κράτη μέλη να προσλαμβάνουν βοηθούς από τη χώρα τους ή τη δυνατότητα των βοηθών αυτών να κυκλοφορούν ελεύθερα στην επικράτεια της Ευρωπαϊκής Ένωσης·

         Αποζημίωση διαμονής

               63.

               θεωρεί ότι οι κατάλογοι παρουσιών που πρέπει να υπογράφουν τα μέλη πρέπει να εποπτεύονται από έναν υπάλληλο του Κοινοβουλίου· σημειώνει ότι πρέπει να ληφθούν μέτρα για να διασφαλιστεί ότι τούτο συμβαίνει·

               64.

               πιστεύει ότι η ημερήσια αποζημίωση διαμονής αποτελεί ένα κατ' αποκοπή ποσό για την κάλυψη όλων των προσωπικών εξόδων του βουλευτή κατά την παρουσία του στο Κοινοβούλιο, περιλαμβανομένων των ταξί. Θεωρεί, συνεπώς, ότι το χωριστό επίδομα ταξί (με την παρουσίαση αποδείξεων) που δημιουργήθηκε τον Σεπτέμβριο του 2003 και επεκτάθηκε τον Ιανουάριο του 2004 είναι περιττό και θα πρέπει να καταργηθεί·

         Ασφάλιση ασθενείας

               65.

               επισημαίνει ότι οι βουλευτές δικαιούνται δωρεάν ασφάλιση ασθενείας βάσει των κανόνων του Κοινοβουλίου, ακόμη και όταν καλύπτονται από εθνικά συστήματα υγειονομικής περίθαλψης· θεωρεί ότι η ασφάλιση ασθενείας του Κοινοβουλίου πρέπει να λειτουργεί συμπληρωματικά προς τυχόν εθνικά συστήματα, ιδιωτικά ή δημόσια, υπό τους όρους της αγοράς· κρίνει επιπλέον ότι οι βουλευτές που επιλέγουν να συμμετάσχουν στο σύστημα του Κοινοβουλίου πρέπει να υποχρεούνται να καταβάλλουν ασφάλιστρα υγείας· πιστεύει ότι οι σχετικοί κανόνες πρέπει να τροποποιηθούν προς αυτή την κατεύθυνση και οι νέες ρυθμίσεις πρέπει να αρχίσουν να ισχύουν από τις αρχές της επόμενης κοινοβουλευτικής περιόδου·

         Σύστημα προκαταβολών

               66.

               κρίνει ότι το ισχύον σύστημα των προκαταβολών, βάσει του οποίου οι βουλευτές αποζημιώνονται για τα έξοδά τους πριν υποβάλλουν σχετικά αποδεικτικά στοιχεία, πρέπει να αντικατασταθεί από ένα σύστημα ατομικών λογαριασμών στους οποίους θα συμψηφίζονται τα ποσά που οφείλονται στους βουλευτές και τα οποία οφείλουν οι βουλευτές και βάσει του οποίου θα γίνεται σε μηνιαία βάση μία μόνο πληρωμή·

               67.

               θεωρεί, ακόμη, ότι μέχρις ότου καθιερωθεί ένα τέτοιο σύστημα, και προκειμένου να καθησυχασθούν οι ανησυχίες του Ελεγκτικού Συνεδρίου, οι συνεισφορές των βουλευτών στο προαιρετικό σύστημα επικουρικής συνταξιοδοτικής ασφάλισης θα αφαιρούνται από τις πληρωμές της ημερήσιας αποζημίωσης διαμονής και όχι από την αποζημίωση γενικών εξόδων·

         Τόπος εργασίας του Κοινοβουλίου

               68.

               καλεί τη διοίκηση του Κοινοβουλίου να συνεχίσει και να εντατικοποιήσει το διάλογο με τους κατοίκους της περιοχής Quartier Léopold, που γειτνιάζει με τα κτήρια του Κοινοβουλίου στις Βρυξέλλες, ενόψει των συνεχιζόμενων εργασιών κατασκευής των νέων κτηρίων D4 and D5. Κρίνει ότι η διοίκηση του Κοινοβουλίου πρέπει να διασφαλίσει ότι δεν θα χειροτερεύσει το βιοτικό επίπεδο στην περιοχή λόγω των έργων και ότι θα καταβληθεί κάθε δυνατή προσπάθεια για να γίνουν σεβαστές οι επιθυμίες των κατοίκων όσον αφορά τη μελλοντική διαμόρφωση της περιοχής γύρω από τα κτήρια του Κοινοβουλίου και την πρόσβαση σε αυτή·

         Περιβάλλον

               69.

               ζητεί η ολοκληρωμένη επανεξέταση της εσωτερικής περιβαλλοντικής πολιτικής του Κοινοβουλίου από την εταιρεία συμβούλων που εξειδικεύεται στην περιβαλλοντική διαχείριση, η οποία αναμένεται (21) να ολοκληρωθεί στα τέλη του 2003, να διαβιβαστεί στην επιτροπή ελέγχου του προϋπολογισμού·

               70.

               επισημαίνει ότι, σύμφωνα με την Παγκόσμια Οργάνωση Υγείας, η έκθεση στον καπνό προκαλεί θανάτους, ασθένειες και μόνιμες βλάβες·

               71.

               σημειώνει την απόφαση του Ευρωπαίου Διαμεσολαβητή, της 23ης Ιανουαρίου 2004, σε σχέση με την καταγγελία 260/2003 κατά του Ευρωπαϊκού Κοινοβουλίου, που περιλαμβάνει διαπίστωση κακοδιοίκησης και που καταλήγει στο συμπέρασμα ότι το Ευρωπαϊκό Κοινοβούλιο δεν έλαβε τα κατάλληλα μέτρα για να προωθήσει τη συμμόρφωση με τους εσωτερικούς κανόνες του σχετικά με το κάπνισμα στους χώρους του Ευρωπαϊκού Κοινοβουλίου·

               72.

               κρίνει ότι η συνεχιζόμενη παράλειψη του Ευρωπαϊκού Κοινοβουλίου να επιβάλει αντικαπνιστικά μέτρα αποτελεί σημαντική απειλή για την υγεία όλων των χρηστών των κτιρίων του Κοινοβουλίου και μπορεί να οδηγήσει στη γένεση αξιώσεων αποζημίωσης·

               73.

               λαμβάνει γνώση της απόφασης της Επιτροπής να απαγορεύσει το κάπνισμα σε όλους τους χώρους των κτιρίων της (περιλαμβανομένων μπαρ και εστιατορίων) από την 1η Μαΐου 2004. Καλεί τη διοίκηση του Κοινοβουλίου και το σώμα των κοσμητόρων να απαγορεύσουν το κάπνισμα σε όλους τους δημόσιους χώρους των κτηρίων του Κοινοβουλίου και στους τρεις τόπους εργασίας του, από την 1η Μαΐου 2004. Θεωρεί ότι πρέπει να προβλεφθούν ειδικές αίθουσες για τα άτομα που επιθυμούν να καπνίσουν·

               74.

               σημειώνει ότι πολλά επίσημα έγγραφα εξακολουθούν να διανέμονται στους βουλευτές σε έντυπη μορφή παρότι είναι δημοσιευμένα σε ηλεκτρονική μορφή. Επισημαίνει ότι, σε πολλές περιπτώσεις, αυτά τα έγγραφα απορρίπτονται χωρίς ποτέ να διαβαστούν, με αποτέλεσμα τεράστια σπατάλη χρήματος και χαρτιού· καλεί το σώμα των κοσμητόρων να δώσει οδηγίες στη διοίκηση να θέσει τέλος στην πρακτική της αυτόματης και γενικής διανομής των ακόλουθων τύπων εγγράφων, εφόσον αυτά είναι διαθέσιμα στο Διαδίκτυο ή/και μπορούν να διανεμηθούν σε ηλεκτρονική μορφή:

                           —

                           έγγραφα της Επιτροπής,

                           —

                           έγγραφα του Συμβουλίου,

                           —

                           έγγραφα εργασίας των ΓΔ 2 και 3 και μελέτες,

                           —

                           έγγραφα συνόδων,

                           —

                           ανακοινώσεις των κοσμητόρων, του Προεδρείου και άλλες επίσημες ανακοινώσεις·

               75.

               ζητεί μικρός, αλλά επαρκής, αριθμός αντιτύπων αυτών των εγγράφων να είναι διαθέσιμος στη θυρίδα εγγράφων·

               76.

               ζητεί την καθιέρωση συστήματος ηλεκτρονικής υπογραφής, βάσει της οποίας θα μπορεί να τεθεί η υπογραφή βουλευτή σε έγγραφα όπως τροπολογίες και κοινοβουλευτικές ερωτήσεις, χωρίς να απαιτείται η διανομή εγγράφων σε έντυπη μορφή.

      (1)  ΕΕ C 286 της 28.11.2003, σ. 1.

      (2)  ΕΕ L 356 της 31.12.1977, σ. 1.

      (3)  ΕΕ L 248 της 16.9.2002, σ. 1.

      (4)  PE 265.492/ΠΡΟΕΔΡ./τελικό.

      (5)  Δημοσιονομικός κανονισμός της 21ης Δεκεμβρίου 1977.

      (6)  Περιλαμβανομένου του συμπληρωματικού και του τροποποιητικού προϋπολογισμού αριθ. 1/2002 και 6/2002.

      (7)  ΕΕ L 148 της 16.6.2003, σ. 62.

      (8)  PE 315.557/ΠΡΟΕΔΡ./τελικό — βλέπε ιστοθέση του ΕΚ: Τα όργανα του Κοινοβουλίου/Προεδρείο/σύνθεση.

      (9)  ΕΕ L 158 της 17.6.2002, σ. 43.

      (10)  PE 324.692/ΠΡΟΕΔΡ./τελικό, βλέπε ιστοθέση της ΓΔ8.

      (11)  PE 324.692/ΠΡΟΕΔΡ./τελικό, βλέπε ιστοθέση της ΓΔ8.

      (12)  Πηγή: απάντηση του Γενικού Γραμματέα στην παράγραφο 5 του ψηφίσματος του ΕΚ της 8ης Απριλίου 2003.

      (13)  ΕΕ C 181 της 28.6.2000, σ. 1.

      (14)  Περιλαμβανομένων ίδιων πόρων των πολιτικών ομάδων, προσαρμογών και επιστροφών στη διάρκεια του έτους (πηγή: ΓΔ 8).

      (15)  Πρακτικά του Προεδρείου 1.2.2001.

      (16)  Ευρωπαϊκό Κοινοβούλιο, ΓΔ8.

      (17)  Πρακτικά του Προεδρείου της 1.2.2001 και της 30.6.2003.

      (18)  ΕΕ L 297 της 15.11.2003, σ. 1.

      (19)  Πρακτικά του Προεδρείου της 30.6.2003.

      (20)  Ερώτημα 5, ερωτηματολόγιο για την απαλλαγή του 2002 (PE 338.137).

      (21)  Απάντηση του Γενικού Γραμματέα στην παράγραφο 112 του ψηφίσματος του Ευρωπαϊκού Κοινοβουλίου της 8.4.2003.


Avis juridique important

|

32001D0161

2001/161/ΕΚ: Απόφαση του Συμβουλίου, της 26ης Φεβρουαρίου 2001, για την παράταση ισχύος της απόφασης 91/482/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα

Επίσημη Εφημερίδα αριθ. L 058 της 28/02/2001 σ. 0021 - 0021

Απόφαση του Συμβουλίουτης 26ης Φεβρουαρίου 2001για την παράταση ισχύος της απόφασης 91/482/ΕΟΚ σχετικά με τη σύνδεση των υπερποντίων χωρών και εδαφών με την Ευρωπαϊκή Κοινότητα(2001/161/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 91/482/ΕΟΚ(1), και ιδίως το άρθρο 240 παράγραφος 4 δεύτερο εδάφιο,την πρόταση της Επιτροπής,Εκτιμώντας τα ακόλουθα:(1) Εν αναμονή της έναρξης ισχύος νέας απόφασης του Συμβουλίου σχετικά με τη σύνδεση των υπερποντίων χωρών και εδαφών (ΥΧΕ) με την Ευρωπαϊκή Κοινότητα, θα πρέπει να παραταθεί η ισχύς των εφαρμοστέων διατάξεων δυνάμει της απόφασης 91/482/ΕΟΚ, μέχρι την έναρξη ισχύος της νέας απόφασης και όχι πέραν της 1ης Δεκεμβρίου 2001.(2) Για τη συνέχιση της συμμετοχής υπηκόων ΥΧΕ, θα πρέπει να ληφθούν υπόψη, σε μεταβατική βάση, τα νέα κοινοτικά προγράμματα, τα οποία διαδέχονται εκείνα που έχουν λήξει ή εκείνα που είχαν καταρτιστεί κατά την ενδιάμεση περίοδο,ΑΠΟΦΑΣΙΖΕΙ:Άρθρο 1Η απόφαση 91/482/ΕΟΚ τροποποιείται ως εξής:1. Το άρθρο 233γ τροποποιείται ως εξής:α) η εισαγωγική φράση αντικαθίσταται από το ακόλουθο κείμενο:"Τα ακόλουθα προγράμματα, και όλα τα προγράμματα που τα διαδέχονται, εφαρμόζονται στους υπηκόους των ΥΧΕ, σύμφωνα με τους όρους που ισχύουν για το κράτος μέλος τους:"·β) προστίθεται η ακόλουθη παράγραφος:"Η Επιτροπή μπορεί να τροποποιεί αυτό τον κατάλογο κατ' αίτησιν ΥΧΕ ή κράτους μέλους, ή με δική της πρωτοβουλία, προκειμένου να συμπεριλάβει όλα τα νέα μελλοντικά σχετικά προγράμματα."2. Στο άρθρο 240, η παράγραφος 1 αντικαθίσταται από το ακόλουθο κείμενο:"1. Η παρούσα απόφαση εφαρμόζεται μέχρι την 1η Δεκεμβρίου 2001."Άρθρο 2Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Μαρτίου 2001.Βρυξέλλες, 26 Φεβρουαρίου 2001.Για το ΣυμβούλιοΟ ΠρόεδροςA. Lindh(1) ΕΕ L 263 της 19.9.1991, σ. 1· απόφαση όπως τροποποιήθηκε τελευταία από την απόφαση 2000/169/ΕΚ (ΕΕ L 55 της 29.2.2000, σ. 67).


Avis juridique important

|

31981D0788

81/788/Ευρατόμ, EKAX, EOK: Απόφαση τού Συμβουλίου τής 28ης Σεπτεμβρίου 1981 περί διορισμού μελών στό Ελεγκτικό Συνέδριο

Επίσημη Εφημερίδα αριθ. L 290 της 10/10/1981 σ. 0020

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 28ης Σεπτεμβρίου 1981  περί διορισμού μελών στο Ελεγκτικό Συνέδριο  (81/788/Ευρατόμ, ΕΚΑΧ, ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 78ε,  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 206,  τη συνθήκη περί ιδρύσεως της Ευρωπαϊκής Κοινότητος Ατομικής Ενεργείας, και ιδίως το άρθρο 180,  τη συνθήκη περί ιδρύσεως ενός ενιαίου Συμβουλίου και μιας ενιαίας Επιτροπής των Ευρωπαϊκών Κοινοτήτων, και ιδίως το άρθρο 22,  τη γνώμη του Ευρωπαϊκού Κοινοβουλίου (1),  Εκτιμώντας:  ότι, κατά τον πρώτο διορισμό των μελών του Ελεγκτικού Συνεδρίου, τέσσερις μεταξύ αυτών, διορισθέντες δια κληρώσεως σύμφωνα με το άρθρο 2 της αποφάσεως 77/656/ΕΟΚ, Ευρατόμ, ΕΚΑΧ του Συμβουλίου της 18ης Οκτωβρίου 1977, έλαβαν εντολή για τέσσερα χρόνια·  ότι πρέπει να ανανεωθεί η εντολή για τα μέλη αυτά,  ΑΠΟΦΑΣΙΖΕΙ:  Άρθρο 1  Διορίζονται μέλη του Ελεγκτικού Συνεδρίου για την περίοδο από τις 18 Οκτωβρίου 1981 μέχρι και τις 17 Οκτωβρίου 1987:  κ. Aldo Angioi,  κ. Paul Gaudy,  κ. Arne K. Johansen,  κ. Michael N. Murphy.  Άρθρο 2  Η παρούσα απόφαση αρχίζει να ισχύει στις 18 Οκτωβρίου 1981.  Έγινε στις Βρυξέλλες, στις 28 Σεπτεμβρίου 1981.  Για το Συμβούλιο  Ο Πρόεδρος  P. WALKER  (1) Γνώμη που διατυπώθηκε στις 18 Σεπτεμβρίου 1981 (δεν δημοσιεύθηκε ακόμη στην Επίσημη Εφημερίδα).


Διοικητική Επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζόμενων: Απόφαση αριθ. 109, της 18ης Νοεμβρίου 1977, περί τροποποίησης της απόφασης αριθ. 92 της 22ας Νοεμβρίου 1973, σχετικά με την έννοια των παροχών σε είδος της ασφάλισης ασθενείας - μητρότητας που προβλέπεται στα άρθρα 19 παράγραφος 1 και 2, 22, 25 παράγραφοι 1, 3 και 4, 26, 28 παράγραφος 1, 28 Α), 29 και 31 του κανονισμού (ΕΟΚ) αριθ. 1408/71 του Συμβουλίου και σχετικά με τον καθορισμό των ποσών αποζημίωσης με βάση τα άρθρα 93, 94 και 95 του κανονισμού (ΕΟΚ) αριθ. 574/72 του Συμβουλίου καθώς και των προκαταβολών που πρέπει να καταβληθούν κατ’εφαρμογή της παραγράφου 4 του άρθρου 102 του εν λόγω κανονισμού


Avis juridique important

|

31996D0402(02)

Απόφαση του Συμβουλίου της 11ης Μαρτίου 1996 για τον διορισμό τακτικού και αναπληρωματικού μέλους, στην συμβουλευτική επιτροπή για την εκπαίδευση των κτηνιάτρων

Επίσημη Εφημερίδα αριθ. C 099 της 02/04/1996 σ. 0004 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥτης 11ης Μαρτίου 1996για τον διορισμό τακτικού και αναπληρωματικού μέλους,  στην συμβουλευτική επιτροπή για την εκπαίδευση των κτηνιάτρων(96/C  99/03)ΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, έχοντας υπόψιν την απόφαση 78/1028/ΕΟΚ του Συμβουλίου, της 18ης Δεκεμβρίου 1978, περί σύστασης  συμβουλευτικής επιτροπής για την εκπαίδευση των κτηνιάτρων  (1), και ιδίως τα άρθρα 3 και 4, εκτιμώντας, ότι με την απόφαση της 25ης Μαρτίου 1994  (2), το Συμβούλιο διόρισε τον κ. Heinrich BOTTERMANN  τακτικό μέλος και την κυρία A.  M.  P. NAP, αναπληρωματικό μέλος για την περίοδο που λήγει στις 24  Μαρτίου 1997, ότι η γερμανική κυβέρνηση όρισε τον κ. Gerhard KOTHMANN ως αντικαταστάτη του κ. Heinrich  BOTTERMANN, ότι η ολλανδική κυβέρνηση όρισε τον κ. H.  C.  A. LEENMANS ως αντικαταστάτη της κυρίας A.  M.  P.  NAP, ΑΠΟΦΑΣΙΖΕΙ: Άρθρο 1 Ο κ. Gerhard KOTHMANN διορίζεται τακτικό μέλος της συμβουλευτικής  επιτροπής για την εκπαίδευση των κτηνιάτρων, σε αντικατάσταση του κ. Heinrich BOTTERMANN, για την  διάρκεια της υπόλοιπης θητείας του, δηλαδή μέχρι τις 24 Μαρτίου 1997. Άρθρο 2 Ο κ. H.  C.  A. LEENMANS διορίζεται αναπληρωματικό μέλος της συμβουλευτικής επιτροπής για  την εκπαίδευση των κτηνιάτρων, σε αντικατάσταση της κυρίας A.  M.  P. NAP, για τη διάρκεια της  υπόλοιπης θητείας της, δηλαδή μέχρι τις 24 Μαρτίου 1997. Βρυξέλλες, 11 Μαρτίου 1996. Για το ΣυμβούλιοΟ ΠρόεδροςG. CARAVALE(1) ΕΕ αριθ. L 362 της 23. 12. 1978, σ.  10.  (2) ΕΕ αριθ. C 100 της 9. 4. 1994, σ. 1.